text: 1Sayno yacharcasirmi discïpuluncunata Jesús nergan: 2“Musyayashgayquinöpis Pascua galaycunanpä ishcay junaglanami pishiycan. Saychömi runacuna NOGATA cruci camangapä.” 3Saypita mandag cüracuna y Israel mayor runacuna shuntacäyargan más mandag cüra Caifaspa wayinman. 4Saychömi wilanacuyargan runacunata mana musyasiylapa Jesusta sarircur wanusiyänanpä. 5Saymi wilanacuyargan: “Fiestachöga ama sarishunsu. Fiestacho sarishgaga contransimi runacuna sharcuyangapä” nir. 6Saypitanami Betania marcaman Jesús aywargan lepröso niyashgan Simonpa wayinman. 7Saymanmi juc warmi chargan “alabastro” nishgan rumipita rurashgan botëllanwan perfümin aptash. Say perfümega selläma chaninmi cargan. Mësacho Jesús caycaptinmi say warmega paypa umanman say perfümita winapargan. 8Discïpuluncuna sayta ricar rabiashpan niyargan: “¿Imapätä waläla jichar perdisish say perfümita? 9Sayno perdisinanpa trucanga nogansita goycamashwan cargan ali chanincho ranticuycur muchogcunata yanapänansipä.” 10Say nishgancunata wiyarmi Jesús nergan: “Cay warmi alitami ruraycan. Sayno caycaptenga ¿imanirtä payta jamuraycäyanqui? 11Muchogcunaga yanapäyänayquipä imaypis caycäyangami. Nogami isanga gamcunawan cashäpänasu. 12Pampash canäpämi cay warmega perfümita winapämar alistaycäman. 13Perfümita cay warmi winapämashgantaga may-saychöpis musyayangami.” 14Saypitanami Jesuspa discïpulun Judas Iscariote aywargan mandag cüracunaman. 15Chaycurmi paycunata nergan: “Runacuna mana cashgancho Jesusta prësu sariyänayquipä wilaptë ¿aycatatä pägayämanquipä?” nishpan. Sayno niptinmi: “Nogacuna pägayäshayqui quimsa chunca (30) yurag guellaytami” nishpan guellayta yupapasquiyargan. 16Sayno päguta chasquircurmi Judas yarpachacorgan imay höra wilacog cutinanpäpis. 17Levadüraynag Tantata Micunan esta galaycunan junagmi discïpuluncuna Jesusta tapuyargan: “¿Maychötä puestucayämushä Pascua merendata micunansipä, taytay?” 18Sayno niyaptinmi Jesús nergan: “Marcaman aywar juc runata niyanqui: ‘Wanunanpä höran cercana captinshi discïpuluncunawan Pascua merendata wayiquicho micuyta munaycan. 19Jesús yäsishgannöla aywarmi discïpuluncunaga Pascua merendata say wayicho puestucuyargan. 20Pasa sacaycaptinnami chunca ishcay (12) acrashgan cag discïpuluncunawan Jesús mësa cagman jamacuyargan. 21Saymi micuycäyashgancho Jesús nergan: “Gamcunapita jucniquimi chiquimagnëcunapa maquinman entregamangapä.” 22Niptin laquicuyashpan jucnin jucnin Jesusta tapuyargan: “¿Nogasurä caycä, taytay?” niyashpan. 23Saymi Jesús nergan: “Plätucho nogawan juntu tantata ushmaseg cagmi chiquimagnëcunapa maquinman entregamangapä. 24Tayta Diospa palabrancho guelgaraycashgannöla yupa nacar wanunäpämi caycä. NOGATA entregamag runami isanga juicio nalcho yupa laquicongapä. Payga ama yurinmanpissu cargan.” 25Sayno niptinmi contran sharcog Judasga Jesusta taporgan: “¿Nogasurä caycä, taytay?” Niptin Jesús nergan: “Quiquiquimi nishcanqui.” 26Saypitanami tantata aptarcur Tayta Diosta Jesús manacur agradëcicorgan. Nircurnami paquircur paquircur discïpuluncunata ayporgan: “Cay tantata lapayqui micuyay. Cay tantaga cuerpömi” nishpan. 27Saynölami vïnuyog väsuta aptarcur Tayta Diosta manacur agradëcicorgan. Nircurnami discïpuluncunata macyargan: “Lapayqui cay vïnuta upuyay. 28Cay vïnoga yawarnëmi. Yawarnëta jichar wanushgä hörami Tayta Dios mushog conträtuta ruranga pï-maytapis chasquicamagcunata perdonananpä. 29Yapayga manami vïnuta upushänasu Tayta Diospa naupancho gamcunawan upushgansiyag.” 30Salmucunata cantasquirnami discïpuluncunawan Jesús aywayargan Olivos lömaman. 31Olivos lömaman chaycurmi Jesús nergan: “Canan sacay lapayqui cachariycamarmi gueshpir aywacuyanquipä. Tayta Diosninsipa palabranchöpis caynömi nican: ‘Uysha misegta wanuycasiptë uyshancuna mashtacarmi aywacuyanga.’ 32Sayno captinpis wanushgäpita cawarircamur gamcunapita más puntatami Galileaman aywashä saycho tincunansipä.” 33Sayno niptinmi Pedro nergan: “Waquin cag cachariyäshuptiquipis nogaga manami cachashayquipäsu, taytay.” 34Sayno niptinmi Pedruta Jesús nergan: “Canan sacay cacash manarä cantaptinmi quimsa cuti reguimashgayquita ñëgamanquipä.” 35Sayno niptinmi Pedro nergan: “¡Ishcansita wanusimänansi captinpis manami ñëgashayquipäsu, taytay!” Waquin cag discïpuluncunapis saynölami niyargan. 36Olivos lömacho caycag Getsemaní huertaman discïpuluncunawan chaycurmi Jesús nergan: “Tayta Diosta manacamushgäyag gamcuna caylacho jamaraycäyay.” 37Nircur Pedruta y Zebedeupa surincuna Santiagutawan Juanta más washaläman pushargan. Saychömi yupa laquicur nergan: 38“Wanunayparämi laquicuy sarimash. Gamcunapis Tayta Diosta manacushpayqui caylacho shuyaraycäyämay.” 39Sayno nircurmi más washaläman aywargan Tayta Diosta manacunanpä. Saychömi gongurpacuycorgan urcunpis pampaman töpashganyag. Sayno gongurpacuycurmi Tayta Diosta manacorgan: “Papá, nacanäpä caycashgäpita salvaycalämay. Isanga noga munashgänöga ama casunsu, sinöga gam munashgayquino cayculäsun.” 40Sayno manacushganpita cutishpanmi tarergan quimsan discïpuluncuna punucash caycagta. Saymi Pedruta nergan: “Tayta Diosta manacushgäyag ¿manacu juc höralapis ricchayta camäpacuyashcanqui? 41Punushgayquipita ricchayayna. Diosta manacuyay Satanasta mana cäsupäyänayquipä. Cäsupayta mana munarpis Tayta Diosta mana manacorga cäsupäyanquipämi.” 42Sayno nircurmi yapay cutiycur Tayta Diosta manacorgan: “Runacuna nacasimar wanusimänanpä captinpis gam munashgayquino cayculäsun, papá.” 43Tayta Diosta manacushganpita yapay cutiycur tarergan quimsan discïpuluncuna pasaypa punucash caycagta. 44Sayno caycagta ricaycurpis yapay cutiycurmi Tayta Diosta manacorgan puntata manacushgannöla. 45Saypitanami yapay cutiycur paycunata nergan: “¿Cananpis gamcuna jinalacu punuycäyanqui? ¡Ricchayayna! Tayta Diospita shamush captëpis höra chämushganami jusasapa runacunapa maquinman NOGATA entregayämänanpä. 46¡Sharcuyayna! Chiquimagnëcunapa maquinman entregamänanpä cag runa shamuycannami.” 47Discïpuluncunawan Jesús parlaycaptinmi Judas Iscariote chargan asca runacunata pushash. Judasga Jesuspa discïpulunmi cargan. Say runacunami chäyargan espädancuna y garrotincuna aptash. Jesusta prësu sariyänanpä say runacunata cachargan mandag cüracuna y Israel mayor runacunami. 48Sayman manarä charmi Judasga pushashgan runacunata yäsergan: “Mayganpis musashgä cagmi Jesusga caycan. Payta prësu sariyanqui” nir. 49Saymi chaycur Judasga Jesusta saludashpan musaycorgan. 50Sayno saludaptinmi Jesús nergan: “Judas, ¿caymanpis shamuycunquiräcu?” Sayno niptinmi runacunaga Jesusta jucla prësu sariyargan. 51Prësu sariyaptinmi espädanta jorgurishpan juc discïpulun más mandag cürapa ashmayninpa rinrinta waluriycorgan. 52Sayno ruraptinmi Jesús nergan: “Espädayquita cutisiy churaräcunanman. Pipis espädawan runa mayinta wanuseg cäga espädawanmi wanusish canga. 53¿Gam manacu musyanqui Tayta Diosta manacuptëga washämänanpä chunca ishcay (12) tröpa angilcunata cachamunanpä cashganta? 54Washämänanpä manacuptëga ¿imanöparä cumplicanga runacuna wanusiyämänanpä Tayta Diospa palabrancho guelgaraycashganpis?” 55Nircurna say runacunata Jesús nergan: “¿Imanirtä suwa captënöpis gamcuna shayämushcanqui espädayquicunawan y garrotiquiwanpis prësu sariyämänayquipä? Nogaga waran waranmi templo patiucho yachasergä. ¿Imanirtä saychöga prësu sariyämargayquisu? 56Sayno captinpis prësu sariyämänayquipä gamcuna shayämuptiquimi Tayta Diosninsipa profëtancuna guelgayashgan cumplicaycan.” Jesusta prësu sariyaptinnami discïpuluncuna gueshpir aywacuyargan japalanta cachaycur. 57Jesusta prësu sarircurmi apayargan más mandag cüra Caifaspa wayinman. Saychömi Moisés guelgashganta yachasegcuna y Israel mayor runacunapis shuntacash caycäyargan. 58Jesusta sayman apayaptinmi caru guepalanta Pedro gatirargan. Caifaspa wayinman chaycur paypis yaycorgan patio rurinyag. Sayman yaycurir templo täpag wardiacunawan jamaraycargan ima päsashgantapis ricananpä. 59Mandag cüracunawan autoridäcunanaga imanöpapis Jesusta wanusiyänantami munayargan. Saymi ashiyargan pilapis Jesús mana parlacushganta jitapänanpä. 60Sayno ashiptin ascagmi Jesús mana parlacushganta jitapäyargan. Sayno jitapäyaptinpis manami ima jusantapis tariyargansu wanusish cananpä. Saypita ishcay runacuna niyargan: 61“Cay runaga nergan templuta juchurasir quimsa junaglata yapay sharcasinanpämi.” 62Saymi más mandag cüra Jesusta taporgan: “¿Manacu imatapis ninqui sayno jitapäshuptiqui? ¿Imanirtä contrayqui sayno parlaycäyan?” 63Sayno tapuptinpis manami imatapis Jesús parlacorgansu. Saymi más mandag cüra nergan: “Lapanpä munayyog Tayta Dios ricaycämashgami gamta tapö: ¿Rasunpacu Tayta Dios cachamushgan Cristo caycanqui? Saynöpis ¿rasunpacu Diospa surin canqui?” 64Sayno tapuptinmi Jesús nergan: “Au, nishgayquino rasunpaypami caycä. Saymi NOGATA ricayämanquipä lapanpä munayyog Tayta Diospa derëcha cag naupancho jamaraycagta. Saynöpis pucutay janancho shamuycagtami ricayämanquipä.” 65Sayno niptin más mandag cüra yupa rabiashpan sotänantapis rachir ushar nergan: “¡Cay runaga Dios-tucuycanmi! Sayno nicaptenga ¿imapänatä más testïgutapis ashishun? Gamcuna wiyayashcanquimi Dios-tucur parlaycashganta. 66Sayno captenga ¿imaniyanquitä?” Sayno niptinmi saycho caycag runacuna niyargan: “¡Jusayogmi caycan! ¡Wanusish casun!” 67Sayno nirmi Jesuspa cäranman togapäyargan y cutayargan. Waquinnami lagyar ushayargan: 68“Tayta Diosninsi cachamushgan Cristo carga mä niyämay pï magashushgayquitapis” nir. 69Sayyäga Pedro jamaraycargan sawan rurinchömi. Saycho jamaraycagta ricarmi juc ashmay jipash nergan: “Gamta ricashcä Galileapita cag Jesuswan puriycagtami.” 70Sayno niptinmi lapan runacuna wiyaycäyaptin Pedro nergan: “Manami musyäsu imapita parlapaycämashgayquitapis.” 71Sayno nircurmi Pedroga puncu naupanman aywargan. Saychöpis juc jipash payta ricaycur runacunata nergan: “Nogapis cay runataga ricargä Nazaretpita cag Jesuswan puriycagtami.” 72Sayno niptin Pedro jurashpan nergan: “¡Nogaga manami reguësu say runataga!” 73Saypita maylantana saycho caycag runacuna Pedruman aywaycur niyargan: “¡Gamga rasunpaypami paywan pureg canqui! Parlacuyniquipis pay-niragmi caycan.” 74Sayno niyaptinmi Pedro jurashpan nergan: “¡Say runaga pishi cacunpis! ¡Paytaga manami reguësu!” Sayno nicaptinmi cacash cantarcorgan. 75Sayno cantarcuptinmi Pedro jinan höra yarparcorgan Jesús cayno nishganta: “Manarä cacash cantaptinmi quimsa cuti reguimashgayquita ñëgamanquipä.” Say nishganta yarparcurmi Pedro wagtaman yargusquir yupa laquicushpan maquinta chogpacurcur wagargan.


c: text/html

text: 1Israel nacioncho Herodes rey caycaptinmi Judea provinciacho caycag Belén marcacho Jesús yurergan. Yuriycuptinmi inti jegamunan cag lädupita estrella estudiag runacuna Jerusalenman chayaycur caynog tapucorgan: 2“¿Maychötag Israel runacunapa mandagnin rey cananpag yureg iti caycan? Inti jegamunan lädupa estrellan jegamogtami ricapäcushcä. Tsaymi payta adorag shapäcamushcä.” 3Rey cananpag wamra yurishganta mayaycurmi rey Herodes pasaypa rabiar yarpachacorgan imanogpapis tsay wamrata wanutsinanpag. Tsaymi Jerusalencho tag runacuna pasaypa mantsacorgan caynog yarpashpan: “Cananga ¿imatarag ruranga Herodes?” 4Rey Herodisga mandag cüracunata y Moisés escribishganta yachatsegcunata gayaycatsir taporgan caynog nir: “¿Maychötag Tayta Dios cachamunanpag cag Cristo yurinanpag caycan?” 5Tsaynog tapuptinmi paycuna nipäcorgan: “Judea provinciacho caycag Belén marcacho yurinanpagmi escribiraycan, tayta. Tsaycho yurinanpagmi Tayta Diosnintsipa profëtan escribergan caynog nir: 6‘Belenchömi Israel runacunapa mandagnin rey yurengapag. Tsaychömi yurenga Judea provinciacho jatusag marcacunapita tacshala caserío captinpis.’ ” 7Tsayta mayaycurmi Herodes pacaylapa gayatsergan estrella estudiagcunata. Paycuna chayaycuptinmi taporgan tsay estrellata imaypitana ricapäcushgantapis. 8Imaypita-patsa ricashgantapis wilaptinmi Herodes caynog nergan: “Belenman aywaycur tsay wamrata ashipäcamuy. Tariycorga wilapäcamanqui nogapis adorag aywanäpag.” 9Tsaynog niptinmi estrella estudiag runacuna aywapäcorgan. Aywarcaycaptinna tsay ricashgan estrellapis paycunapa naupagninta aywargan hasta wamra caycashgan cag wayiman chayananyag. Chayaycuptinna tsay pushag estrella ichicuycorgan wayi direccionnin ciëlucho. 10Tsaycho ichicuycogta ricarmi estrella estudiagcuna pasaypa cushicärergan. 11Tsaymi tsay wayiman yaycushpanna taripäcorgan Jesusta y maman Mariatapis. Jesusta ricaycurmi naupanman gongurpacuycushpan payta adorapäcorgan. Nircurnami apashgan öruta, inciensuta y mïrra nishgan perfümitapis regalaycorgan. 12Cuticunanpag caycaptinnami paycunata Tayta Diosnintsi sueñuynincho revelargan Herodes cagman manana cutipäcunanpag. Tsaynog revelaptinmi juc lädu caminupana marcanman cuticärergan. 13Estrella estudiag runacuna marcanman cuticuptinnami Josëta sueñuynincho Tayta Diosnintsipa angilnin revelargan caynog nir: “Rey Herodismi ñïñu Jesusta wanutsinanpag ashitsenga. Mana wanutsinanpag mamantinta Jesusta Egipto nacionman gueshpitsiy. Tsaychöna tanqui cutimunayquipag wilanäyag.” 14Tsaynog niptinmi Josëga riccharcamur jinan höra patsa manarag waraptin mamantinta Jesusta apacurcur Egiptupa aywacorgan. 15Tsaychömi paycuna targan hasta Herodes wanunanyag. Tsaynog cananpag captinmi Tayta Diosnintsi tantyatsergan wilacognin profëtata caynog nir escribinanpag: “Wamrä captinmi Egiptupita gayamushcä.” 16Estrellata estudiag runacuna Jesús maycho cashgantapis wilag mana cutiycuptinmi rey Herodisga fiyupa rabiacorgan. Tsaymi Jesusta wanutsiyta munar soldäduncunata cachargan Belén marcacho y naupan estanciacunachöpis olgu wamracunata wanutsinanpag. Estrellata estudiag runacuna imaypita-patsa estrellata ricashganta wilapashga captinmi Herodes tantyacorgan Jesús juc o ishcay watayogna cashganta. Tsaymi wamracunata wanutsergan tsayrag yurishga caycagcunapita ishcay watayogyag. 17Tsaynog pasaptinmi Tayta Diosnintsipa unay profëtan Jeremías escribishgannog cumplergan. Paymi escribergan caynog nir: 18“Ramá nishgan marcachömi pï-maypis fiyupa laquicushpan wagarcaycan. Wawancuna wanuycuptinmi shogaptinpis mana chawaypa Raquel wagaycan.” 19Egiptucho José caycaptinmi Herodes wanorgan. Tsaymi sueñuynincho Tayta Diosnintsipa angilnin Josëta caynog nergan: 20“Mamantinta Jesusta apacurcur Israelmanna cuticuy. Jesusta wanutsiyta munagcuna wanushganami caycan.” 21Ángil tsaynog niptinmi jinan höra Josëga Israelman cuticorgan mamantinta wamrata apacurcur. 22Cutiycarnami José musyargan Judea provinciacho rey Herodispa trucan tsurin Arquelao mandag caycashganta. Tsayta musyarmi José mantsacorgan Judeaman cutiyta. Tsaynog mantsacuptinmi sueñuynincho Tayta Diosnintsi nergan Judeaman aywananpa trucanga Galilea provinciamanna aywacunanpag. 23Galilea provinciaman chayarnami Nazaret marcaman aywargan tsaycho tänanpag. Tsaycho tänanpag cashganpitami Tayta Diosnintsipa profëtancuna escribergan caynog nir: “Runacuna nenga Nazaret runa cashgantami.”

robotstxt: allowed

filter: keep


text: 1Amón runakunaq reynin Nahas wañupuqtinmi, churin Hanunqa paypa rantinpi kamachikurqan. 2Hinan Davidqa nirqan: –Taytanpas khuyapayawaqmi, ñoqapas churin Hanunman oficialniykunata kachasaq taytanmanta llakikuyninpi sonqochaykuqta, nispa. Davidpa oficialninkuna Amón suyuman chayaqtintaq, 3chay suyupi umalli qharikuna wiraqochanku Hanunta nirqanku: –¿Taytaykita munakuspa Davidqa sonqochaqta kachamusqasuykitachu yuyanki? Aswanpas, ¿manachu llaqtanchista reqsinanpaq, qhamiyananpaq, chay qhepatataq atipawananchispaq kachamunman? nispa. 4Hinan Hanunqa Davidpa oficialninkunata hap'ispa kuskan sunkhanta k'isurqachirqan, p'achantapas kuskanta sikipatankama wit'urqachirqan, hinaspa kacharparipurqan. 5Paykunataq sinchi p'enqasqa karqanku, hinan Davidqa chayta yacharqospa willaqta kacharqan: Jericó llaqtapi qhepakuychis sunkhaykichis wiñanankama, chaymantaña kutimpunkichis, nispa nimunankupaq. 6Amón runakunataq Davidwan cheqnichikusqankuta reparakuspa mink'akurqan Bet-rehot llaqtamanta Soba llaqtamantawan iskay chunka waranqa Aram suyu soldadokunata, Maaca llaqta reytataq waranqa soldadontinta, Tob llaqtamantataq chunka iskayniyoq waranqa soldadokunata. 7Davidpas chayta yachaspa, ejército umalli Joabta kachallarqantaq llapan soldadonkunatawan. 8Amón runakunataq lloqsimuspa llaqta punku haykunapi maqanakuypaq wakichikurqanku. Sobamanta Bet-rehobmanta Aram soldadokuna Maacamanta Tobmantawan soldadokunataq llapanku sapaq campopi kasharqanku. 9Joabtaq ñawpaqpi qhepapi awqankuna kasqanta rikuspa, aswan qharinkunata soldadonkunamanta akllarqospa wakichirqan Aram soldadokunawan maqanakunanpaq. 10Wakin soldadokunatataq wawqen Abisaiman hap'iykachispa Amón runakunawan maqanakunanpaq wakichirqan. 11Nirqantaq: –Aram soldadokuna atipawaqtinqa qan yanapawanki, Amón runakuna atipasuqtiykitaq ñoqa yanapasqayki. 12¡Kallpachakusun! ¡Allin qhari kasun llaqtanchisrayku, Diosninchispa llaqtankunarayku! ¡Señor Diospuni munasqanman hina ruwachun! nispa. 13Joabmi soldadonkunapiwan maqanakuq lloqsirqan, hinan Aram soldadokunaqa qayllankumanta ayqekurqanku. 14Amón runakunapas Aram soldadokunaq ayqepusqanta rikuspa, Abisaipa ñawpaqenmanta kutiripullarqankutaq, llaqtaman haykuspataq chaypi pakakurqanku. Chaymantataq Joabqa Amón runakunawan maqanakusqanmanta Jerusalenman kutimpurqan. 15Aram soldadokunan ichaqa Israel soldadokunaq atipasqan kasqankuta reparaspa, wakmanta huñukurqanku. 16Hadad-ezermi willaqta kacharqan Aram soldadokuna Eufrates mayu chimpamanta hamunankupaq. Hinan Helam llaqtaman hamurqanku, Hadad-ezerpa ejerciton umalli Sobacpa kamachisqan. 17Davidtaq chayta yacharqospa, llapa Israel soldadokunata huñurqorqan, hinan Jordán mayuta chimparqospa Helam-man chayarqanku. Chaypitaq Aram soldadokunaqa wakichikurqanku Davidwan tinkunankupaq, maqanakuspankutaq ichaqa 18Israel soldadokunamanta ayqekurqanku. Hinan Davidqa wañuchirqan qanchis pachak carretapi qharikunata, tawa chunka waranqa caballopi qharikunatawan, ejército umalli Sobactapas chay kikinpi wañuchillarqantaq. 19Llapan Hadad-ezerpa kamachisqan reykunataq Israel soldadokunaq atipasqan kaspanku, paykunawan allipunayta munarqanku. Hinan Israel runakunaq kamachisqan kapurqanku. Aram runakunataq chaymantapacha manaña Amón runakunata yanapaqñachu.


text: 1Yachanaykim tukupay tiempokunaqa sasallaña kananmanta. 2Runakunam kanqaku kikillanpaq munaqkuna, qollqella kuyaqkuna, hatun tukuspa alabakuqkuna, Dios insultaqkuna, mama-taytanku mana kasuqkuna, mana reqsikuqkuna, huchallapi purikuqkuna, 3mana kuyakuqkuna, mana pampachay munaqkuna, runakunapa contranpi rimaqkuna, mana controlakuqkuna, mana llakipayakuqkuna, allin kaqkunapa contranpi kaqkuna, 4runamasin traicionaqkuna, loco hina ruraqkuna, hatun tukuqkuna hinaspa Dios yupaychayta qepaman churaspanku kikinkupa munasqallanpi purikuqkuna. 5Yanqallam Diosta serviq tukunqaku, aswanqa sonqonkuwanqa manam creenqakuchu. Chayna runakunamanqa amayá hukllawakuychu. 6Chayna runakunaqa wasin-wasin purispam engañanku huchasapa warmikunata. Chay warmikunaqa tukuy rikchaq munapayaykunapa intusqanmi kachkanku. 7Mosoq yachachikuykunata yachayta munaspapas chay warmikunaqa manam entiendenkuchu cheqap yachachikuykunataqa. 8Janeswan Jambresmi Moisespa contranpi karqaku, chaynam kay runakunapas cheqap yachachikuykunapa contranpi kachkanku. Mana allin pensamientoyoq kaspa Jesucristoman mana iñisqankuraykum Diospa mana chaskisqan kachkanku. 9Yachachisqankuqa manam llumpaytaqa wiñanqachu, lliwmi cuentata qokurunqaku yanqa yachachikuq kasqankumanta, Chaynamá pasakurqa Janeswan Jambreswanpas. 10Qanmi ichaqa yacharunki yachachikuyniyta, imaynam kawsasqayta, imam munasqayta, pimanmi iñisqayta, pacienciakuq kasqayta, kuyakuq kasqayta, upallalla ñakarisqayta, 11perseguisqa kasqayta hinaspa ñakarisqayta. Yachankitaqmi Antioquia llaqtapi, Iconio llaqtapi hinaspa Listra llaqtapi runakunapa qatikachasqan kaspay ñakarisqaytapas, aswanqa Señormi tukuy chaykunamanta libraykuwarqa. 12Arí, Cristo Jesuspa agradonpaq kawsakuy munaqqa Cristorayku ñakarichisqam kanqa. 13Mana allin runakunawan engañaq runakunam ichaqa aswan mana allinmanraq chayanqaku, pantachispankum paykunapas pantachisqa kanqaku. 14Qamyá ichaqa qaqa hina sayaspa yachasqaykikunata umaykiman churay, qamqariki yachankim pikunam yachachisusqaykitaqa. 15Qamqa warma kasqaykimantaraqmi Bibliapi yachachikuykunataqa yacharqanki, kay yachasqaykikunam Cristo Jesusman iñispa salvakunaykipaq servisunki. 16Bibliapi llapallan qellqasqa kaqkunaqa Diospa Espiritunpa qosqanmi, allinmi yachachiwananchikpaq, faltanchikkuna qawachiwananchikpaq, pantaypi puriptinchikpas allin ñanman kutirichiwananchikpaq hinaspa imaynam allin kawsakuy yachachiwananchikpaq 17chaynapi Diospa runankunaqa yachayniyoq kaspa tukuy allinkunata rurananchikpaq.


text:
Igor Belanov
Ígor Ivánovich Belánov (Rusu simipi: Иropb ИBaHoBич БeлaHoB Ígor Ivánovich Bielánov; ukraniano simipi: Irop IBaHoBич БєлaHoB Ígor Ivánovich Bielánov), (*25 ñiqin tarpuy killapi - 1960 paqarisqa Odessa llaqtapi, Ukranya mama llaqtapi - ) huk Ukranya mama llaqtayuq piluta hayt'aqmi karqan.
Klubkuna[llamk'apuy | pukyuta llamk'apuy]
Kaypipas qhaway[llamk'apuy | pukyuta llamk'apuy]
Hawa t'inkikuna[llamk'apuy | pukyuta llamk'apuy]
- Commons nisqapi suyukunata uyarinakunatapas tarinki kaymantam: Igor Belanov.
- Igor Belanov en UkrSoccerHistory.com (inlish simipi)


text:
Palama uquq ñuñuq
Palama uquq ñuñuq (ordo Insectivora) nisqakunaqa huk ñuñuq, aycha mikhuq - astwan palama mikhuq - uywakunam.
Kaymi tukuy palama uquq ñuñuq rikch'aq ayllukuna:
- Askanku (Erinaceidae)
- Tuhu (Talpidae)
- K'awchisuyt'u (Soricidae)
- Khallasuyt'u (Solenodontidae)
- Wat'a k'awchisuyt'u (Nesophontidae)
Hawa t'inkikuna[llamk'apuy | pukyuta llamk'apuy]
- Commons nisqaqa multimidya kapuyninkunayuqmi kay hawa: Palama uquq ñuñuq.
- Wikispecies nisqaqa qillqasqa p'anqayuqmi kay hawa: Palama uquq ñuñuq


text:
Nassau
Nassau (inlish simipi: Nassau) llaqtaqa Bahamas mama llaqtap uma llaqtanmi. Nassau llaqta 210 832 runakunam kawsachkanku (2006).
Yachachiy[llamk'apuy | pukyuta llamk'apuy]
- Chawpi yachay wasikuna:
- Queen's College
- Yachay sunturkuna:
- University of Nassau
Ñaña llaqtakuna[llamk'apuy | pukyuta llamk'apuy]
- Albany, Hukllachasqa Amirika Suyukuna
- Detroit, Hukllachasqa Amirika Suyukuna
- Winston-Salem, Hukllachasqa Amirika Suyukuna
Hawa t'inkikuna[llamk'apuy | pukyuta llamk'apuy]
- Commons nisqapi suyukunata uyarinakunatapas tarinki kaymantam: Nassau.
- BahamasB2B.com: The #1 News Website of The Bahamas
- Official Website for Bahamas Government
- Bahamas-Travel.info
- Bahamas Community Message Board
- Via satelite


text: 1Jesús tsaynog parlaycaptinmi waranganpa runacuna wayi puncuman juntacargan. Jesusta mayayta munashpanmi tanganacurrag tsaycho carcaycargan. Tsauraga discïpuluncunata Jesús caynog nergan: “Fariseucunaga runacuna ricanalanpagmi ali-tucärin. Cuidädu paycunanog ishcay cära carcaycanquiman. 2Pacaylapa jutsa rurashgayquipis juicio final junag musyacangami. Manami ima jutsa rurashgayquipis mana musyacaypaga cangatsu. 3Tsaynogmi pacaylapa wilanacushgayquipis y puncuta wichgacuycur parlacushgayquipis juicio final junag lapan musyacangapag. 4“Cuyaynëcuna, ama mantsacäriytsu pipis wanutsishunayquipag jurapäshuptiqui. Wanutsishushpayquipis almayquitaga manami wanutsengatsu 5Chiquishogniquicunata mantsacur cäsucunayquipa trucanga Tayta Diosnintsita cäsucäriy. Paymi itsanga munayniyog caycan almantinta pitapis infiernuman gaycunanpag. 6“Tantyacäriy. Pichiuchancacunata runacuna mana cäsupaptinpis Tayta Diosnintsi lapantami ricaycan. Pichiuchancatapis tsaynog ricaycarga gamcunata masragmi Tayta Diosnintsi ricaycäshunqui. 7Agtsayqui ayca cashgantapis payga musyaycanmi. Tayta Diosnintsi tsaynog ricaycäshuptiquega ama mantsacäriytsu pipis wanutsiyta munashuptiqui. 8“Pipis nogata chasquicamashganta mana pengacuypa wilacuptenga nogapis angilcunapa naupancho paycunapa favorninmi parlashagpag. 9Pipis runacunapa naupancho pengacushpan chasquicamashganta ñëgamaptenga nogapis angilcunapa naupancho paycunata: ‘Manami reguëtsu’ nishagpagmi. 10“Tayta Dios cachamushgan Cristo cashgäta mana tantyar conträ parlaptenga Tayta Dios perdonangapagmi. Santu Espíritu nogapita tantyaycätsiptin conträ rimaptinmi itsanga Tayta Dios imaypis mana perdonangatsu. 11“Gamcunata juzgashunayquipag sinagogacunaman, juezcunaman y waquin autoridäcunaman apashuptiquipis ama laquicärinquitsu: ‘¿Imatarag nishag?’ nishpayqui. 12Santu Espiritunami tantyatsishunquipag imata ninayquipagpis.” 13Runacunapa chaupinpita juc runa caynog nimorgan Jesusta: “Wauguëta niycuy herenciäta raquipämänanpag, tayta.” 14Tsauraga Jesús caynog nergan: “Amïgo, manami juezniquitsu ni alfasyayquitsu noga cä tsaynog manacamänayquipäga.” 15Nircur runacunata caynog nergan: “Ama imaycapagpis codiciöso capäcuytsu. Ali cawayga manami rïcu caylachöragtsu caycan.” 16Tsaymi Jesús wilapargan caynog nir: “Juc rïcu runashi murushganpita atsca cosëchata shuntargan. 17Tsauraga tsay rïcu runa yarpachacorgan caynog nishpan: ‘Cananga ¿maymantag tsaytsica micuyta churashag? Wayë manami aypannatsu micuynëcunata churanäpag.’ 18Tsaynog yarpachacuycashganchöshi caynog nergan: ‘Canan churacuna wayëta juchurcatsirmi jucta sharcatsishag más jatuncarayta. Nircurmi tsayman lapan shuntashgä micuynëta pirwashagpag. 19Tsaynog pirwacuycuptëga atsca watapagmi micuynë cangapag. Nircurnami micur upur cushishgala cawacushagpag.’ 20Tsaynog yarpachacuycaptinshi Tayta Diosnintsi caynog nergan: ‘¡Mana ali yarpayniyog runa! ¡Canan tsacaymi wanunquipag! Lapan pirwacushgayqui ¿pipagrag canga?’ ” 21Jesús tsaynog parlayta usharcurmi caynog nergan: “Tsay wanog rïcu runa manacagpag cosëchata shuntashgannogmi quiquilanpag imatapis munagcunaga wanur mana imatapis chasquengapagtsu Tayta Diosnintsipita.” 22Nircur discïpuluncunatapis Jesús caynog nergan: “Gamcunaga ama yarpachacäriytsu: ‘¿Imatarag micushag? ¿Imatarag jaticushag?’ nir. 23Micuynintsi captinpis y röpantsi captinpis manami tsaylachötsu ali cawayta tarintsi. 24Shumag tantyacäriy pishgucuna imanog cawashgantapis. Paycunaga manami murucuntsu, ni cosechantsu ni pirwacuntsu. Tsaynog captinpis Tayta Diosnintsimi micuyta camaripan. Tayta Diosnintsipäga tsay pishgucunapitapis gamcuna masmi välipäcunqui. 25Mayjina yarpachacurpis ¿pirag winarcunman tamäñunpita juc cuchus maslatapis? 26Tsaynoglami mayjina yarpachacurpis tsay yarpachacushgalanwanga mana pipis tarengatsu röpatapis ni micuytapis. 27“Tantyacäriy waytacuna imanog cuyaylapag tuctushgantapis. Waytacunaga mana aruycarpis mana putscacuycarpis cuyaylapagmi ricacun. Tsay waytacuna cuyaylapag cashgannöga manami unay rey Salomón jaticushgan röpancunapis cuyaylapag cashgatsu. 28Tsaquiptin rupatsishga cananpag captinpis Tayta Diosnintsega alimi guewacunata winatsin. Yäracuyniynag runacuna, waytacunatapis cuyaylapagta tuctuycätserga ¿manatsurag gamcunatapis Tayta Diosnintsi yanapashunqui röpayquita tarinayquipag? 29“Tsaynog caycaptenga ama laquicäriytsu imata micapäcunayquipag ni imata upupäcunayquipagpis. 30Tsaynöga laquicärin Tayta Diosman mana yäracog runacunalami. Gamcunaga ama paycunanog laquicäriytsu. Imata nistashgayquitapis Tayta Diosnintsega musyaycanmi. 31Nistashgayquicunapag yarpachacunayquipa trucanga Tayta Diosnintsi munashgannog cawanayquipag imaypis yarpachacäriy. Pay munashgannog cawaptiquega imata nistashgayquitapis camaripäshunquipagmi. 32Tsaynog caycaptenga, cuyaynëcuna, ama laquicäriytsu. Gamcunatami Tayta Diosnintsi acrapäcushushcanqui imayyagpis paypa naupancho cawapäcunayquipag. 33“Tsaynog caycaptenga imayquicunatapis ranticuycur tsay guellaywan wactsacunata yanapay. Tsaynog yanaparga gloriaman riquëzayquita churacognogmi carcaycanqui. Tsaynogpami gloriaman chayar cay patsacho ima riquëzapitapis más ali cagcunata chasquipäcunquipag. Tsaytaga manami suwapis apangatsu ni puyupis ushangatsu. 34Rïcu canalayquipag yarpachacorga manami Tayta Dios munashgannog cawanayquipag yarpachacuycanquitsu.” 35“Noga cutimuptë chasquicamänayquipag camaricushga mayag mayagla carcaycay. Patronnin casaray fiestapita cutimunanta shuyarpaycag ashmaycunanogla nogatapis shuyämay cutimuptë chasquicamänayquipag. Puncuta jucla quichapänanpag ashmaynincuna atsquinwan shuyaragnog gamcunapis camaricushgala carcaycay. 37Tsaynog shuyämagcunataga mësaman jamaycatsir quiquë sirviptëmi pasaypa cushicärengapag. 38Imay hörapis cutimushagmi: pulan pagas carpis o walpa wagay carpis. Tsaymi mayag mayagla cutimunäta shuyarpämay. Shuyarpaycämagta gloriaman pushaptëmi cushicärengapag. 39“Pipis wayinta suwapänanpag cashganta musyarga mana punuypami wayinta täpanman. 40Tsaynogla gamcunapis camaricushgala carcaycay. Mana musyashgayqui hörami elagpita noga cutimushagpag.” 41Tsauraga Pedro caynog taporgan: “Tsaynog yachatsishgayquega ¿nogacunalapagcu o lapan runacunapagwancu caycan?” 42Niptin Jesús caynog nergan: “Patronnin maypapis ilarga más yäracuypag cag ashmaynintami haciendancho patronyapänanpag churan. Tsaymi tsay ashmayga mincaynincunatapis höralancho garatsin. 43Patronnin cutimur yätsishgannog ali ruraycagta tariycorga: ‘Ali ashmaymi canqui’ nengapag. 44Tsaynog nishpanmi patronnin tsay ashmaypa maquinman churanga lapan imaycantapis ricananpag. 45Mana yäracuypag cag ashmaymi itsanga: ‘Patronnë manaragmi cutimongaragtsu’ nir ashmay mayinta magan y micur upyar jitaräcun. 46Tsaynog caycaptinmi mana musyashgan höra elagpita patronnin cutimonga. Patronnin yätsishganta mana cäsucur lutanta ruraycagta tariycurmi mana cuyapaypa tsay ashmayta castigangapag. 47“Mana musyayninpa juc ashmay lutanta ruraptenga patronnin manami aläpatsu castiganga. Patronnin nishganta musyaycar mana wiyacuypa lutanta ruraptinmi itsanga patronnin fiyupa castiganga. Tsaynoglami Tayta Diosnintsipa wilacuyninta musyaycar pipis mana cäsucuptenga infiernucho fiyupa castigashga canga. 49“Cay patsaman noga shamushcä chasquicamagcuna salvashga cananpag y mana chasquicamagcuna juzgashga cananpagmi. ¡Maynapis runacunata juzgayta galaycömanna! 50Itsanga runacunata salvanäpäga fiyupa nacarragmi wanushagpag. Nacanäpag cashganta musyarmi pasaypa laquicö. 51“Gamcunaga yarparcaycanqui cay patsaman shamushga captë runacuna cuyanacur alina cawapäcunanpag cashgantami. Manami yarpashgayquinogtsu canga. 52Cananpitaga yäracamagcunata mana yäracamagcuna chiquipäcongami. Tsaynog carmi juc wayicho quiquinpura chiquinacärenga. 53Taytanmi chiquenga tsurinta y tsurinmi chiquenga taytanta. Mamanmi chiquenga wawanta y wawannami chiquenga mamanta. Lumtsuyninmi chiquenga suedranta y suedrannami chiquenga lumtsuyninta.” 54Tsaypitanami runacunata Jesús caynog nergan: “Inti jeganan cagpa pucutay yurimuptenga: ‘Tamyanganami’ nipäcunqui, y nipäcushgayquinoglami tamyan. 55Inti jegamunan cag derëcha cag lädupita wayra wayrämuptenga: ‘Shanangami’ nipäcunqui, y nipäcushgayquinoglami shanan. 56¡Musyag-tucogcuna! Ciëluta ricar y cay patsata ricar imanog tiempo cashgantapis tantyaycarga ¿imanirtag mana tantyapäcunquitsu jutsata rurashgayquipita Tayta Diosnintsi juzgashunayquipag cashganta? 57“Tiempo cashganyag ¿imanirtag mana yarpachacunquitsu salvashga canayquipag? 58¿Manacu pipis quejashuptiquega autoridäman manarag chayar arreglapäcunqui? Mana arreglaptiquega juezmanmi apatsishunqui. Jueznami wardiacunawan carcilman wichgatsishunquipag. 59Tsaypitaga manami yargunquipagtsu lapan jagan cashgayquita manarag pägarga.”


text:
Huwan XXII
Huwan XXII, Huwan XXII iskay chunka iskay ñiqin (latin simipi: Ioannes PP. XXII, Italya simipi: Giovanni XXII) Jacques Duèze sutiyuq runaqa (* 1244 watapi paqarisqa Cahors llaqtapi - † 4 ñiqin qhapaq raymi killapi 1334 watapi wañusqa Avignon llaqtapi) huk Tayta Papam karqan.
5 ñiqin tarpuy killapi 1316 watapimanta 4 ñiqin qhapaq raymi killapi 1334 watapikama Tayta Papam.
Qillqasqankuna[llamk'apuy | pukyuta llamk'apuy]
Encíclicas[llamk'apuy | pukyuta llamk'apuy]
Hawa t'inkikuna[llamk'apuy | pukyuta llamk'apuy]
- Commons nisqaqa multimidya kapuyninkunayuqmi kay hawa: Huwan XXII.


text: 1Cuyay waugui-panicuna: Mayor waugui carmi cay cartata gamcunapä apaycäsimö. Gamcunatami Tayta Diosninsi acrayäshushcanqui ali wilacuyninta chasquicur paypa naupancho imayyagpis cawayänayquipä. Saymi nogapis y Jesucristuman yäracog mayinsicunapis gamcunapä imaypis Tayta Diosninsita agradëcicuycäyä. 2Jesucristupa wilacuyninta chasquicush cashgami payga imayyagpis nogansiwan caycan. 3Sayno captenga Tayta Diosninsita y surin Jesucristutapis manacuycä cuyapäyäshunayquipä, lapan jusayquicunata perdonayäshunayquipä y ali cawayta goycuyäshunayquipäpis. 4Waugui-panicuna, gamcunawan shuntacag waugui-panicunawanmi tincushcä. Paycuna Jesucristupa wilacuynin nishganno cuyanacur cawaycäyashganta ricarmi yupa cushicushcä. 5Gamcunapis jucniqui jucniqui cuyanacuyay. Cay mandamientoga manami mushogsu caycan, sinöga naupapitanami musyashcansi. 6Jucninsi jucninsi cuyanacorga Tayta Dios nimashgansitami cäsucuycansi. Cuyanacunansipä nishgantaga naupapita-pasanami musyashcansi. 7Cay pasachöga ascagmi puriycäyan lutan yachasicogcuna. Jesucristo Dios cashganta criyirpis paycunaga manami criyiyansu Jesucristo runa cashganta. Sayno mana criyerga Jesucristupa contranmi caycäyan. 8Cuidä say runacuna lutanta yachasiyashganta chasquipäyanquiman. Lutanta yachasiyashganta chasquiparga gloriaman manami chäyanquipäsu. Lutanta yachasishganta mana chasquiparmi isanga gloriaman char Tayta Diosninsi promitimashgansita chasquiyanquipä. 9Pï runapis lutan yachasicuyta chasquicorga manami rasunpaypasu Tayta Diosninsita chasquicush. Lutan yachasicuyta mana chasquicur Dios munashganno cawagcunami isanga Jesucristuta y Tayta Diosninsitapis rasunpaypa chasquicuyash. 10Lutan yachasicogcuna shuntacäyashgayquiman shamuptenga ama chasquipäyaysu ni wayiquimanpis posädasiyaysu. 11Lutan yachasicogcunata wayinman pipis chasquiparga paycunapa cumpinchinmi caycäyan. 12Waugui-panicuna, gamcunata yäsinäpä caycanrämi. Isanga cartalachöga manami lapanta yäsiycäsu. Quiquë shamurnami waquin cagta yäsishayqui. Saycho tincurmi cushi cushila parlacushunpä. 13Caycho caycag waugui-panicunapis gamcunapä salüduncunata apasicayämunmi. [Amén.]


text:
Surat'a munisipyu
Surat'a munisipyu (kastilla simipi: Municipio de Sorata) nisqaqa Buliwya mama llaqtapi huk munisipyum, Lariqaqa pruwinsyapi, Chuqiyapu suyupi. Uma llaqtanqa Surata llaqtam.
Yuyarina
Allpa saywachi[llamk'apuy | pukyuta llamk'apuy]
- Urqukuna: Janq'u Uma 6.425 m - Illampu 6.421
- Mayukuna: Challa suyu mayu - San Cristobal mayu
- Quchakuna: Chilata qucha - Illampu chullunku qucha
Kantunkuna[llamk'apuy | pukyuta llamk'apuy]
Qanchis kantunmi kan:
Runakuna[llamk'apuy | pukyuta llamk'apuy]
Munisipyupiqa aswanta Aymara runakunam tiyanku.
Pukyu: obd.descentralizacion.gov.bo
Simikuna[llamk'apuy | pukyuta llamk'apuy]
Surata munisipyupiqa aymara, kastilla, qhichwa, simikunatam lliwmanta astawan rimanku. [1]
Karu puriy[llamk'apuy | pukyuta llamk'apuy]
Munisipyupi paqarisqa[llamk'apuy | pukyuta llamk'apuy]
Kaypipas qhaway[llamk'apuy | pukyuta llamk'apuy]
Pukyukuna[llamk'apuy | pukyuta llamk'apuy]
- ↑ obd.descentralizacion.gov.bo / Observatorio Bolivia Democrático (kastilla simi)
Hawa t'inkikuna[llamk'apuy | pukyuta llamk'apuy]
- Surat'a sapsi: yupaykuna, saywitu (PDF: 898 kB)


text: 1Manachus Tata Diosqa wasita sayachin chayqa, qhasillata wasichajkunaqa trabajanku. Manachus Tata Dios llajtata waqaychanqa chayqa, qhasillata qhawajkuna soldadosqa qhawanku. 2Qhasillata inti llojsimusqanmanta yaykupunankama llank'asunman, jump'i suruyta ganasqanchej t'antata mikhunanchejpaj, imaraykuchus Diosqa munakusqasnillanta allinta samarichin. 3Wawasqa Tata Diosmanta herencia kanku; warmimanta nacekojqa may munasqa t'inka. 4Maychus tiempompi wawasniyoj kayqa wapu maqanakojpa makimpi flechas jinamin kanku. 5Kusikuyniyojmin chay runaqa flechas jina ashkha wawasniyojqa. Payqa enemigosninwan churanakushaspa juezkunajpa ├▒awpaqempi, mana p'enqachisqachu kanqa.


text: 1Benjamín ayllu runakuna, Jerusalenmanta ayqekuychis, pakakuna cheqasta maskhakuychis, Tecoa llaqtapi putututa tocamuychis, Bet-haquerem llaqtapi ninata q'osñichimuychis, hatun mana allinmi wichay ladomanta qhawapayamushan, hatun manchana llakin hamushan. 2Sión llaqta, ¿manachu nirqayki: sumaq q'achuq wiñanan qhatan kanki, nispa? 3Michiqkunan ovejantinkama hamunku, muyuriqniykipin ch'ukllaykukunku, sapankan uywanta ñawpaqenpi michikun. 4Awqankunan ninku: ¡Llaqtawan maqanakunanchispaq wakichikusun! ¡Haku! ¡Kuskan p'unchayta phawaykusun! nispa. Chaymantan ichaqa ninku: ¡Ikiraqmi! Ch'isiyarqapunñan, llanthupas sinchitañan wikch'urqapun. 5Chay hinaqa, tutallaña phawaykusun. ¡Palacionkunatapas thunimusun! nispa. 6Tukuy-atiyniyoq Señor Diosmi kamachikun: Mallkikunata kumpaspa seqanata tawqakuychis Jerusalenman perqanta phawaykunapaq. Kay llaqtaqa muchuchinapaq nisqan kashan, pisichanakuymi, sarunchanakuymi chaypi kashan. 7Jerusalenmantan paqarimun millay ruwaykuna, pukyumanta unu phullpumuq hinaraq. Chaypiqa millay ruwaywan maqanakuyllawanmi uyarikushan, chaypiqa nanayllawan k'iriyllawanmi rikukushan. 8Jerusalén llaqta, kayta uyariway, paqtataq qanmanta t'aqarikuyman, paqtataq raqay-raqayman tukuchiykiman, paqtataq mana runaq tiyanan suyuman tukuchiykiman, nispa. 9Tukuy-atiyniyoq Señor Diosmi nin: Israel runakunamanta puchuqta qhellapay, uvas chakra qhellapaq hinaraq, huk kutimantawan k'allmankunamanta pallapay, uvas chakra pallapaq hinaraq, nispa. 10Ñoqataq nirqani: ¿Pitañataq nisaqri? ¿Piñataq uyariwanqa willaqtiyri? Señor Diosníy, paykunaqa mana ninriyoqmi kanku, manan uyarinkumanñachu. Willachiwasqaykiwanqa asikunkun, manan simiykita munankuñachu. 11Ñoqapas kay llaqtapaq phiñakuyniykiwan hunt'aykusqan kashani, manan hinalla kayta atiniñachu, nispa. Señor Diosmi niwarqan: Callepi puriq erqekunaman phiñakuyniyta chayachiy, huñunasqa wayna-sipaskunamanwan chayachiy. Qharintin warmintinmi muchunqaku, kurak runakunapas, yuyaq runakunapas muchunqaku. Kay suyupi tiyaqkunata muchuchiqtiymi, 12wasinkupas, hallp'ankupas, warminkupas wak runakunaq kapunqa. 13Llapanmi hatunpas huch'uypas yuyaykunku mana chaninpi qolqeta tarispa qhapaqyayta, profetakunapas sacerdotekunapas q'otuqkunallan kanku. 14Llaqtaypa k'irintan patallanta hampipayanku: Allillanmi kanqa, nispa, tukuy imapas mana allinkama kashaqtin. 15¿Chay millay ruwasqankumantaqa p'enqakurqankuchu? ¡Manan! Manan yachankuchu imachus p'enqakuy kasqanta, manan uyallankupas pukayarirqanchu. Chayraykun paykunapas wakinkuna hina urmallanqakutaq, ñoqa muchuchiqtiyqa pasaqtan ch'inyapunqaku. Ñoqa Señor Diosmi chayta nini. 16Señor Diosmi nirqan: Ñan palqariypi sayaykuspa qhawarikuychis, ñawpa ñankunata tapurikuychis, mayqenchá allin ñan kasqanta tapurikuychis, chaynintataq puriychis, chaypin allin kawsayta tarinkichis. Qankunataq ichaqa nirqankichis: Manan chaynintaqa puriykumanchu, nispa. 17Qankunapaq qhawaqniykichiskunata churaspan nirqani: Pututu tocaytan makilla uyarinkichis, nispa. Qankunataq ichaqa: Manan uyariykumanchu, nirqankichis. 18Chaymi nini: Uyariychis, suyukuna, imachus llaqtaypi kananta rikuychis. 19Kay pacha, uyariy, kay llaqtamanmi hatun llakita apamusaq, millay mana chanin yuyaykusqankuq rurunta, paykunaq manapuni kasuwasqankumanta, yachachisqayta pisichasqankumantawan. 20¿Imapaqñan qankunaqa Sabá suyumanta inciensotapas apamuwankichis? ¿Imapaqñan karu suyumanta misk'i cañatapas apamuwankichis? Ñoqaqa manan munaniñachu sacrificio ruphachimusqaykichistapas, manallataq wakin ofrendakunatapas, nispa. 21Chayraykun Señor Diosqa nin: Kay llaqtataqa misk'achispan urmachisaq. Taytantin churintinmi urmaykapunqaku, wasimasintin reqsinakuq-masintinmi kuskapacha wañupunqaku, nispa. 22Señor Diosmi nin: ¡Qhawariychis! Askha runan wichay llaqtamantapacha hamushan, sinchi atiyniyoq llaqtan karu suyumantapacha q'epichakamushan. 23Armankuqa p'eqtakunawan espadakunawanmi, awqa sonqo mana khuyapayakuqmi kanku, chay runakunaq qapariyninkupas lamar-qochaq phoqchiqeynin hinaraqmi uyarikun. Caballokunapin wakichisqa phawamushanku, Sión llaqta, qanwan maqanakuqmi hamushanku, nispa. 24Jerusalenpi runakunataq nishanku: Huk willakuytan yacharqoyku, manchakuymantan kallpaykuraq chiriyarqapun, sinchitapunin llakikuymanta nanachikushayku wachakuy nanayniyoq warmi hinapuni. 25¡Amaña hawata lloqsiychischu, amaña ñantapas puriychischu! Awqaykichismi armantinña kashan, manchakuywan muyuykusqan kashanchis, nispa. 26Ñoqataq nini: Llaqtalláy, qhasqa p'achawan llakikuymanta p'achakuychis, usphaman qhospaykuychis. Yana p'achawan p'achakuspa, sapallan wawamanta hina waqaychis, thuniqqa qonqayllan phawaykamuwasunchis, nispa. 27Señor Diosmi niwarqan: Ñoqan llaqtayman churayki allintapuni huchanmanta wanachinaykipaq, imaynachus purisqantapas qhawanaykipaq, nispa. 28Ñoqataq nirqani: Señor Diosníy, llapankun millay mana kasukuqkama kanku, simi apa waqllisqa runakunaraqtaqmi kanku, fierro hina, bronce hina mana sientiqmi kanku. 29Kallpawan fuelli ninata phukuqtinmi titiqa chullurin, qhoqayaynintaq ichaqa mana lloqsinchu. Yanqanpaqmi llaqtay ch'uyanchaytaqa yuyasqani, millay runakunaqa manapunin chinkankuchu. 30Aswanmi: Wikch'usqa sarroyasqa qolqe nisunman, qan Señor Dios paykunata wikch'upusqaykirayku, nispa.


text: 1Dios yupaychana wasimanta lloqsispataq Jesusqa ripusharqan, hinan yachachisqankunaqa payman asuykuspanku, Dios yupaychana wasikunata payman qhawachirqanku. 2Jesustaq paykunata nirqan: –¿Rikushankichischu lliw kaykunata? Cheqaqtan niykichis, manan kaypiqa rumi patapi huk rumillapas qhepanqachu, llapanmi thunisqa kanqa, nispa. 3Olivos orqopi Jesús tiyaykuqtintaq yachachisqankunaqa sapaqllapi payman asuykuspa tapurqanku: –Niwayku, ¿hayk'aqtaq chaykunaqa kanqa? Kutimunaykiña kashaqtinqa kay tiempopas p'uchukapunanpaqña kashaqtinqa, ¿imakunatan rikusaqku? nispa. 4Jesustaq paykunata nirqan: –Cuidakuychis, paqtataq pipas pantachisunkichisman. 5Askhan sutiywan sutichakuspa hamunqaku: Ñoqan Cristoqa kani, nispa. Hinaspan askhata pantachinqaku. 6Awqa-tinkuykunamanta, ch'aqwaykunamantawan rimaytan uyarinkichis, ichaqa aman mancharikunkichischu, lliw chaykunaqa hinapunin kanan, chaywanpas manaraqmi p'uchukaychu. 7Llaqtakunan huk llaqtakuna contra maqanakunqa, suyukunapas suyukuna contran sayarinqa. Kallanqataqmi askha cheqaskunapi yarqaypas pacha chhaphchiykunapas. 8Tukuy chaykunaqa nanay qallariyllaraqmi. 9Chay p'unchaykunapin ñak'arichinasuykichispaq kamachikuqkunaman hap'iykachisunkichis, hinaspan wañuchisunkichis. Ñoqaraykun lliw llaqtakuna cheqnikusunkichis. 10Chay p'unchaykunaqa askhan ñoqapi manaña iñipunqakuchu, cheqninakuspataq paykunapura kamachikuqkunaman hap'iykachinakunqaku. 11Askha llulla profetakunan rikhurimunqaku, hinaspan askha runata pantachinqaku. 12Mana allin ruwaqkuna sinchita askhayaqtinmi manaña askha runa munanakapunqakuchu. 13Ichaqa pipas p'uchukaykama qaqata sayaqmi qespichisqa kanqa. 14Qhapaqsuyumanta allin willakuykunan kay pachantinpi willasqa kanqa, llapa suyukunaq yachananpaq, hinaqtinmi p'uchukayqa chayamunqa. 15Profeta Danielmi qelqarqan Diospa millakusqan qhellichaq runamanta, Dios yupaychana wasipi chay qhellichaqta rikuqtiykichisqa, (kayta leeqqa entiendichun) 16Judea hap'iypi kaqkuna orqokunaman ayqechunku. 17Wasi patapi kaqpas ama uraykuchunchu wasinmanta imatapas horqomunanpaq. 18Campopi kaqpas ama wasinman kutichunchu p'achankunata apananpaq. 19¡Ay, chay p'unchaykunapi wiksallikuqkunamanta! ¡Ay, ñuñuq wawayoq warmikunamantapas! 20Diosmanta mañakuychis chaykuna ama paray tiempopipas samana p'unchaypipas kananpaq. 21Chay p'unchaykunaqa manchay ñak'ariymi kanqa, chay hinaqa manan hayk'aqpas kay pacha qallariymantapacha kunankama karqanchu, manataqmi kanqapaschu. 22Chay p'unchaykunatachus Diosqa mana pisiyachinmanchu karqan chayqa, manan pipas qespichisqachu kanman. Ichaqa, akllakusqankunaraykun chay p'unchaykunata pisiyachinqa. 23Pipas nisunkichisman: “¡Qhawariychis, kaypin Cristoqa kashan!, otaq ¡qhawariychis, haqaypin Cristoqa kashan!” nispa chayqa, aman creenkichischu. 24Llulla cristokunan llulla profetakunan rikhurimunqaku, hinaspan musphay señalkunatapas milagrokunatapas ruwanqaku, ahinapi atispaqa Diospa akllakusqankunatapas pantachinankupaq. 25Chaykunataqa ñawpaqmantañan willashaykichis. 26Chayrayku: “Qhawariychis, ch'inneqpin kashan” nisunkichis chayqa, aman lloqsinkichischu. Otaq “Qhawariychis, chay wasi ukhupin kashan” nisunkichis chaypas, aman creenkichischu. 27Imaynan lliphllikiyqa inti lloqsimuymanta lliphllikispa inti haykuykama k'ancharin, chay hinallatataqmi Runaq Churinpas hamunqa. 28Maypichus wañusqa kashanqa, chaymanmi kunturkunapas huñukunqaku, nispa. 29Jesusqa nillarqantaqmi: –Chay ñak'ariy p'unchaykuna pasaqtin hinan inti tutayanqa, killapas mana k'anchanqachu, qoyllurkunapas cielomanta t'akakamunqa, hanaq pachapi ch'askakunapas chhaphchirisqan kanqa. 30Hinaqtinmi Runaq Churinta hanaq pachamanta hamushaqta rikunqaku, chaymi kay pachapi llapa runakuna khuyayta waqaykunqaku. Runaq Churintan rikunqaku hatun atiywan lliphlli-kaywan phuyupi hamushaqta. 31Paytaqmi angelninkunata kachamunqa trompetata sinchita tocaqtinku teqsimuyuntinmanta akllakusqankunata huñumunankupaq. 32Higos sach'amanta kay yachachikuyta yachaychis: K'allman q'omeryamuqtin, raphinkunapas ch'ikchirimuqtinmi yachankichis poqoy tiempo qayllamushasqanta. 33Chay hinallataq qankunapas tukuy chaykunata rikuspaykichisqa, yachaychis tiempoqa qayllallapiña kashasqanta. 34Cheqaqtan niykichis, manan kay mirayqa tukukunqachu lliw chaykuna hunt'akunankama. 35Hanaq pachapas kay pachapas tukukunqan, simiykunan ichaqa kashallanqapuni. 36Chay p'unchayta chay horatawanmi ichaqa mana pipas yachanchu, manallataq hanaq pachapi kaq angelkunapas, Churipas, aswanpas Yayallan yachan. 37Imaynan Noepa p'unchayninkunapi karqan, chay hinallataqmi Runaq Churin hamuqtinpas kanqa. 38Runakunata manaraq unu millp'ushaqtinmi, mikhusharqanku, ukyasharqanku, casarakusharqanku, casaranankupaq rimanakusharqanku Noepa arcaman haykusqan p'unchaykama, 39manataq imatapas repararqankuchu millp'uq unu chayamuspa llapanta millp'unankama. Chay hinallataqmi Runaq Churin hamuqtinpas kanqa. 40Campopin iskay runa kashanqaku, hukninmi apasqa kanqa, huknintaq saqesqa. 41Iskay warmin maranpi kutashanqaku, hukninmi apasqa kanqa, huknintaq saqesqa. 42Makilla kashaychis, manan yachankichischu ima horatachus Señorniykichispa kutimunanta. 43Kayta yachaychis, wasiyoq runachus yachanman ima hora tutatachus suwa hamunanta chayqa, rikch'anmanmi manataq wasinta suwachinmanchu. 44Runaq Churinqa hamunqa mana yachasqaykichis horatan, chayrayku qankunapas makilla kashaychis, nispa. 45Jesusqa nillarqantaqmi: –Allin yuyayniyoq hunt'aq kamachi hina kaychis. Paytan patronninqa wasinpi kaqkunata kamachinanpaq churarqan, tiempollanpi kamachinkunaman mikhunatapas qonanpaqwan. 46Chay kamachiqa kusisamiyoqmi patronnin kutimuspa chay hina ruwashaqta payta tariqtinqa. 47Cheqaqtan niykichis, paytan patronninqa churanqa tukuy kaqninkunata qhawananpaq. 48Ichaqa chay kamachi millay kanman chayqa, sonqonpin ninman: Manaraqmi patronniyqa kutimunqachu, nispa. 49Hinaspa kamachi-masinkunata maqayta qallarinman, machaqkunawantaq mikhunmanpas ukyanmanpas chayqa, 50chay kamachiq patronninqa kutimunqa mana suyasqan p'unchaypin, mana yachasqan horapin. 51Hinaspan sinchita payta muchuchinqa, iskay uyakunatawantaq churanqa, chaypin waqaypas kiru k'achachachaypas kanqa, nispa.


text: 1Kaytan Señor Diosqa Petuelpa churin Joelman rimaykurqan. 2Kurak runakuna, kayta uyariychis, suyuntinpi llapa tiyaqkunapas, maki uyariychis. ¿Hayk'aqllapas kay hinataqa rikurqankichischu? ¿Hayk'aqllapas kay hinataqa taytaykichiskuna rikurqankuchu? 3Kayta wawaykichisman willaychis, wawaykichispas wawankuman willachunku, wawankupas qhepa mirayman willachunku. 4Langosta kurun wakwamuspa q'omerkunata mikhurqan, chaykunaq puchuntataq uña langostakuna mikhurqan, chaykunaq puchuntataq hatun langostakuna mikhurqan, chaykunaq puchuntataq wak langostakuna tukuparqan. 5¡Yaw, machaqkuna, rikch'ariychis, waqaychis! ¡Yaw, vino ukyaqkuna, anchiychis! ¡Manañan upi vinoykichis kanqañachu! 6Kallpasapa askhallaña soldadokuna hinan suyuyman langostakuna hunt'aykamurqan, kirunkuqa orqo leonpa kirunkuna hinaraqmi, waqsankupas china leonpa waqsankuna hinaraqmi. 7Uvas chakraytan purunyachirqan, higos sach'aykunatan khaskarqan, llapallantan qaranta k'utuspa kumparqan, k'allmankunapas yuraq k'aspin kapushan. 8Llaqtay runakuna, waqaykuychis, imaynan sipasqa novion wañuqtin qhasqa p'achawan churakuspa waqan hinata. 9Manañan rurupas vinopas kapunchu Señor Diosman wasinpi haywanapaq, Señor Diospa kamachin sacerdotekunan khuyayta waqaykushanku. 10Campon purunyachisqa kashan, chakrakunan sonqo nanay kashan, manañan trigo cosecha kapunchu, uvas yurakunan ch'akipun, olivo sach'akunan naq'epun. 11Manañan cosechanapaq kapunchu, trigopas cebadapas chinkapunmi, chayrayku, chakrayoqkuna, llakikuychis, uvas chakrayoqkuna, waqaykuychis. 12Uvas yurakunan ch'akipun, higos sach'akunan naq'epun, granada mallkipas, palmera sach'apas, manzana sach'apas, campopi llapa sach'apas ch'akipunmi. Runakunapas manañan kusikapunkuñachu. 13Yaw, sacerdotekuna, yana p'achawan lutokuychis, yupaychana wasi altarpi serviqkuna, anchiychis. Diosniypa kamachinkuna, yupaychana wasiman haykuychis, qhasqa p'achantin waqaspa chaypi illariychis. Manañan rurupas vinopas kapunchu Diosniykichispa wasinpi haywanaykichispaq. 14Diospa qayllanpi ayunanapaq llaqta runakunata kamachiychis, Diosmanta mañakunapaq runakunata huñuykuychis Diosniykchis Señor Diospa wasinman hamunankupaq, kurak runakunatapas suyuntinpi llapa tiyaqkunatapas waqyaychis, hinaspa Señor Diosmanta mañakuychis. 15¡Imayna manchakuyraqmi! ¡Señor Diospa muchuchinan p'unchaymi sispaykamushan! ¡Tukuy-atiyniyoqpa thuninan manchay p'unchaymi chayamushan! 16Qhawashaqtinchismi mikhunata qechupuwarqanchis, Diosninchispa wasinpiqa manañan kusikuypas, q'ochukuypas kanñachu. 17Tarpusqa muhupas k'urpa ukhupin ismupun, manañan cosechanapaq trigo kapunchu, chaymi mikhuy waqaychanakuna kumpasqa kapushan, taqekunan thunisqa kapushan. 18Khuyaytan uywakuna waqanku, khuyaytan waka t'aqakuna purinku manaña q'achu kapusqanrayku, ovejakunapas tulluyapushanmi. 19Señor Diosnilláy, qanmanmi waqyakamuyki, ninan q'achu pampata ruphaykapun, ninan campopi llapa sach'ata q'olaykapun. 20Salqa animalkunapas qanmanmi qaparimusunkiku huch'uy mayukuna ch'akipusqanrayku, q'achu pampakunata nina ruphaykapusqanrayku.


text:
Quindío suyu
Quindío suyu nisqaqa (kastilla simipi: Departamento del Quindío) Kulumbya mama llaqtapi huk suyum. Uma llaqtanqa Armenia llaqtam.
Yuyarina
Wiñay kawsay[llamk'apuy | pukyuta llamk'apuy]
Departamento p'unchaw kamasqa 1 ñiqin anta situwa killapi 1966 watapi.
Allpa saywachi[llamk'apuy | pukyuta llamk'apuy]
Pulitika rakiy[llamk'apuy | pukyuta llamk'apuy]
Quindío suyu: 12 munisipyukuna:
Runakuna[llamk'apuy | pukyuta llamk'apuy]
Markapi paqarisqa[llamk'apuy | pukyuta llamk'apuy]
Pukyukuna[llamk'apuy | pukyuta llamk'apuy]
Kaypipas qhaway[llamk'apuy | pukyuta llamk'apuy]
Hawa t'inkikuna[llamk'apuy | pukyuta llamk'apuy]
- Commons nisqaqa multimidya kapuyninkunayuqmi kay hawa: Quindío.
- Uficial qillqa web Quindío Gubirnasyun (kastilla simipi)
- Biblioteca Luis Ángel Arango/Quindío
- Universidad del Quindío


text: 1Diosnilláy Señor Dios, qanmanmi hap'ipakamuyki, qespichiway tukuy qatiykachawaqniymanta, kacharichiway paymanta, 2paqtan mana pipas qespichiwaqniy kaqtin, hap'irqowaspa león hina llik'irqariwanman. 3Diosnilláy Señor Dios, mana chanintachus ruwarqani chayqa, mana allintachus ruwarqani chayqa 4amigoymanchus mana allinwan kutichirqani chayqa, yanqapunichus awqayta saruncharqani chayqa, 5awqay qatiykachawachun, aypamuwaspa sarurpariwachun, pampaman wañuqllataña ch'aqewachun. 6¡Señor Diosnilláy, manchay phiñasqa sayariy! ¡K'arakta phiñakuspayki awqaykunawan maqanakuy! ¡Sayarispayki chaninchaykapuway! 7Suyukuna muyuriqniykipi huñukuchunku, altopi tiyaykuspa paykunata kamachiy. 8Señor Diosníy, llaqtakunata juzgay, Señor Diosníy, chanin kasqayman hina chaninchaway, cheqan kawsasqayman hina taripaway. 9Qanqa chanin Diosmi kanki, qanmi yuyaytapas sonqotapas t'aqwinki. Millay runakunaq mana chanin ruwasqanta tukupuy, chanin runatataq ichaqa takyachiy. 10Diosmi hark'aykuwaqniyqa, paymi chanin sonqoyoqkunata qespichin. 11Diosqa chanin juezmi, Diosqa tukuy tiempollapunin mana chanin ruwaqta huchachan. 12Manataq Diosman kutirikapuqtinqa, Diosmi espadanta ñawch'iyachinqa. P'eqtanta chutaspan, watuchasqataña hap'ishan. 13Wañuchina armakunatan wakichikunña, kacharinan patapiñan sansashaq wach'inankuna kashan. 14Qhawariychis millay runata, mana chaninkaqtan paqarichin, mana allinkaqtan wiksallikun, llullakuytan wachakun. 15T'oqotan ukhullataña hasp'in, t'oqosqallanmantaqmi urmaykun. 16Mana chanin ruwasqanpas payllamantaqmi kutin, mana allin ruwasqanpas payllamantaqmi chayan. 17Señor Diosmi chaninchaqqa, chaymi paytaqa yupaychasaq, Ancha Hatun Señor Diosmanmi takikunata takisaq.


text: 1Wamracuna, Jesucristuta chasquicushga caycarnaga mamayquita y taytayquita imaypis cäsucäriy. Tsaynog cäsucärinayquitami Tayta Diosnintsi munan. 2Mandamientunchöpis Tayta Diosnintsi caynogmi nergan: “Mamayquita y taytayquita ali ricanqui. Tsaynog respitashpayquimi cay patsacho atsca wata ali cawanquipag.” Cay mandamientoga waquin promësayog cag mandamientupita más punta cag mandamientumi caycan. 4Wamrayog cagcuna, wamrayquita ama rabianätsinquitsu. Tsaypa trucanga lutancunata ruraptin shumag tantyatsinqui Jesucristo munashgannog cawapäcunanpag. 5Tsaynogla ashmaycunapis, patronniquita respitar mandashushgayquita lapanta ruranqui Jesucristuta cäsucuycagnog. 6Patronniqui ricaycäshuptiquirag ruranayquipa trucanga mana ricaycäshuptiquipis nishushgayquita shumag ruranqui. Jesucristuman yäracuycarga mana guellanaypa lapan voluntäniquiwan arunqui. 7Tsaynog arunqui quiquin Jesucristupag aruycagnog. 8Gamcuna musyanquinami ashmay carpis mana ashmay carpis alita rurashgantsipita ciëlucho Jesucristo premiuta gomänantsipag cashganta. 9Tsaynogla patroncunapis ashmayniquicunata gayapänayquipa trucanga ali shimilayquipa shacyätsinqui arunanpag. Gamcuna tantyacäriy ashmay carpis patrón carpis ciëlucho caycag patronnintsipa maquincho caycashgantsita. Payga lapantsitami cuyaycämantsi. 10Waugui-panicuna, Señornintsi Jesucristo nishgancunata yachacur imaypis camaricushgala carcaycay diabluta mana chasquipänayquipag. 11Nogantsega guërrachömi caycantsi. Contrantsega manami runacunatsu caycan, sinöga lutanta ruratsicog Satanás y demoniucunami caycan. Satanaspis demoniucunapis mana ricacaylami may-tsaypapis purircaycan. Tsaymi pelyananpag soldädo camaricushgannog camaricushun Satanasta y demoniucunata ichipänantsipag. 13Shumag camaricushga canantsipäga Tayta Diosnintsi munashgannog imaypis cawashun. Tsaynog cawaptintsega demoniucuna manami imatapis jutsata ruratsimäshuntsu ni engañamäshuntsu. 14Tsaynog caycaptenga pï-maywanpis rasun caglata parlashun. Tsaynogpami soldädo pelyaman aywananpag tseglanta chanag wachcacur contranta ichipashgannog nogantsipis demoniucuna shamuptin ichipäshun. Tsaynogpis alilata rurar imaypis cawashun. Tsaynog cawarmi flëcha mana pasananpag läta chalëcushganog captintsi demoniucuna atacamashpantsipis mana vincimäshunpagtsu. 15Tsaynogpis Jesucristupa wilacuyninta imaypis wilacushun. Tsaynog wilacurmi soldäducuna guërracho bötasnin jatishga pelyananpag camaricushga cashgannog nogantsipis demoniucunata vincinantsipag camaricushga caycäshunpag. 16Tsaynogpis Tayta Diosman lapan shonguntsiwan imaypis yäracushun. Tayta Diosnintsiman yäracurmi escüduyognogpis demoniucunapita tsapacushun. 17Tsaynogpis salvashga carmi ali cascushga soldädunog caycantsi demoniucuna lutancunata mana yarpätsimänantsipag. Tayta Diospa palabrantapis shumag yachacushun. Paypa palabranga espädanogmi caycan. Tsay espädawanmi Santu Espíritu yanapamantsi demoniucunata vincinantsipag. 18Tsaynogla imay hörapis Tayta Diosnintsita manacäriy. Imata manacurpis manacäriy Santu Espíritu tantyatsishushgayquinogla. Tayta Diosnintsiman yäracog mayintsipagpis mana gongaypa imaypis manacäriy. 19Nogapagpis Tayta Diosta manacäriy wilacuyninta wilacur mana mantsacuypa pitapis shumag tantyatsinäpag. Nogaga wilacuycä pï-maypis Jesucristuta chasquicuptin Tayta Diosnintsi salvashgantami. 20Ali wilacuyninta pï-maytapis wilapänäpäga Tayta Diosnintsimi cachamashga. Wilacushgäpitami caycho prësu wichgaraycä. Tsaynog captinpis Tayta Diosnintsita manacäriy cay carcilchöpis mana mantsacuypa pitapis wilapänäpag. 21Wauguintsi Tíquicutami gamcunaman cachaycämö imanog caycashgätapis wilashunayquipag. Paymi Jesucristupa wilacuyninta wilacuptë shumag yanapaman. 22Prësu wichgaraptëpis ama laquicäriytsu. Ali caycashgäta Tíquico wilashuptiquimi gamcuna cushicärinquipag. 23Tayta Diosnintsi y Señornintsi Jesucristo gamcunata yanapayculäshunqui payman yäracur cuyanacärinayquipag y ali cawapäcunayquipagpis. 24Señornintsi Jesucristuta lapan shongunwan cuyagcunata Tayta Diosnintsi imaypis yanapayculätsun. [Amén.]


text:
Tawantin iñu
Tawantin iñu nisqaqa hanaq pachapi, Tiksimuyupi huk tiyachkaymanta huk iñuman puririykunam, Hatun rikuchiq iñukuna nisqam:
- Chincha (inti paña icha chawpi tuta law nisqapas): chaypi intiqa manam hayk'appas kachkanchu;
- Anti (intip lluqsinan, inti lluqsiy, intip siqamunan icha inti lluqsikuq law nisqapas): chaypi intiqa lluqsinmi, tutallamanta;
- Uralan (inti lluq'i icha chawpi p'unchaw law nisqapas): chaypi intiqa chawpi p'unchaw pachapi kachkan;
- Kunti (intip yaykunan, inti yaykuy, intip chinkanan, inti chinkay, inti wañukuq law, inti chinkakuq law icha inti wasakuq law nisqapas): chaypi intiqa yaykuspa chinkanmi, ch'isipi.
Uchuylla rikuchiq iñukuna nisqakunataq kaymi:
- Chincha anti (chinchap antippas chawpinpi);
- Uralan anti (uralanpa antippas chawpinpi);
- Uralan kunti (uralanpa kuntippas chawpinpi);
- Chincha kunti (chinchap kuntippas chawpinpi).
Tawantin iñutaqa suyu rikuchiq nisqawanmi tarinchik.


text:
Quintana Roo suyu
Quintana Roo suyu (kastilla simipi: Estado Libre y Soberano de Quintana Roo), nisqaqa Mishikupi huk suyum. Uma llaqtanqa Chetumal llaqtam.
Yuyarina
Wiñay kawsay[llamk'apuy | pukyuta llamk'apuy]
Kamasqa 1974 watapi.
Allpa saywachi[llamk'apuy | pukyuta llamk'apuy]
Pulitiku rakiy[llamk'apuy | pukyuta llamk'apuy]
10 munisipyukuna
Chiriqunuy[llamk'apuy | pukyuta llamk'apuy]
Runakuna[llamk'apuy | pukyuta llamk'apuy]
Hatun llaqtakuna[llamk'apuy | pukyuta llamk'apuy]
- Chetumal, 151 243 runakuna.
- Cancún, 628 306 runakuna.
- Playa del Carmen
- San Miguel de Cozumel
Kaypipas qhaway[llamk'apuy | pukyuta llamk'apuy]
- Pulitika rakiy (Mishiku)
- Andrés Quintana Roo (1787–1851)
Hawa t'inkikuna[llamk'apuy | pukyuta llamk'apuy]
- Commons nisqaqa multimidya kapuyninkunayuqmi kay hawa: Quintana Roo suyu.
- Gobierno del Estado de Quintana Roo Uficial qillqa web.


text: 1Jacobqa tukuynin churisninta wajyachispa, nerqa: Qayllamuwaychej wawasníy, noqaqa nisqaykichej imaschus qankunapaj qhepaman kananta. 2Astawan qayllamuychej, uyariychej, Jacobpa wawasnin, uyariychej tataykichejta. 3Qanqa Rubén, kuraj waway kanki, kallpay, tukuy kallpaymanta phiwi waway, kuraj kaj runa kayniypi, kuraj kaj tukuy atiypi. 4Kunantajrí manaña ñawpaj kajchu kanki, imaraykuchus qanqa ashkha yaku rishaj jina kanki; qan puñunayta ch'ichichapuwarqanki, tanta warmiywan puñuykuspa. 5Simeonwan, Leviwan wawqepura kanku; armasninkoqa juchachakuy armas kanku. 6Mana jayk'ajpis kayta munanichu tantakuyninkupi. Phiñasqa kashaspa, runata wañucherqanku, sajra sonqonkupi kashaspataj, torosta cojosta saqerqanku. 7Maldecisqa kachun chay phiñakuyninku, imaraykuchus millay chay phiñakuyninkoqa. Tukuynejman ch'eqerachisaj paykunata Israel ukhupi. 8Judá, wawqesniykeqa mayta jatunchasonqanku. Enemigosniykita kunkanmanta jap'inki. Kikin wawqesniyki qanman k'umuykusonqanku. 9Qanqa, Judá wawáy, qan kanki león uña jina. Maypachachus aycha mikhunaykita qhechuyta munasunku chaypachaqa, pampaman winkuykunki uj jatun leompis kawaj jina. Pitaj payta toreyanmanri? 10Ni pi qhechonqachu Judajpa atiyninta, ni makimpi kashaj, chay kamachina tojnuntapis, chay tojnuyoj chayamunankama, pitachus tukuy llajtas kasonqanku, 11pichus burritonta uvas huertaman watajpata, pichus uvas ch'irwasqawan p'achasninta t'ajsajpata, chay. 12Ñawisnenqa aswan yanas kanku vinomanta nisqaqa, kirusnimpis aswan yurajkuna lechemanta nisqaqa. 13Zabulonqa tiyakonqa mama qocha kantusnejpi, maypichus barcos sayanqanku, chaypi. Lindesnenqa Sidonkama kanqa. 14Isacarqa chajnana burro jina kanchampi wijch'ukoj. 15Maypachachus tukuy ima allillan kajtin, sumajta samarikunapaj chay cheqa kajtin, chaypacha wasanta rikuchenqa cargata q'epinampaj, mana imata nispataj, wata runaman tukonqa. 16Danqa kikin runasnimpaj justiciata ruwanqa, ujnin Israel aylluta jina. 17Danqa uj katari jina kanqa, ñampi winkushaj; caballospa chakisninta khanispa, caballospi rejta urmachin. 18Tata Dios, suyani Qan salvanawaykita. 19Gadta uj t'aqa soldados wañuchiyta munaspa qhatiykachanqanku, payrí ujllata paykunata atipanqa. 20Aserqa ashkha t'antayoj kanqa, reyespa mikhunan jina. 21Neftaliqa taruka jina munasqampi purikoj; payqa k'achitu uña tarukitasniyoj jina kashan. 22Joseqa yaku kantupi kashaj sach'a jina. Sumajta poqon, ramasnintaj perqa patasta ch'iparikun. 23Arcoswan flechaspa, wakinkunaqa chejnikuywan wañuchillaytapuni munarqanku. 24Josejtarí makisnin manchay kallpasniyoj. Payqa flechanapaj arcota sumajta jap'erqa Jacobpa atiyniyoj Diosninrayku, Israelta michejninrayku, waqaychajninraykutaj. 25Tataykej Diosnin qanta yanapasuchun, Tukuy Atiyniyoj Dios bendecisuchun janaj pacha bendicioneswan, ukhu mama qochaj bendicionninwan. Qanmanta mirajkuna warmis ashkha wawasniyoj kachunku. 26Kay tataykej bendecisusqanqa aswan jatun tataypa bendeciwasqanmanta nisqaqa. Mana tukukuy atej orqoskama kanqa kay bendicionesqa; Chantá Josejpa umampi sayachun, pichus ajllasqa karqa wawqesnin chawpimanta, chaypata. 27Benjaminqa uj suwa atoj jina, tutamanta mikhun imatachus wañuchisqanta, ch'isiyaykuytataj puchuchisqasninta rak'iran. 28Chaykuna kanku chunka iskayniyoj Israel ayllus. Chaytataj tatanku sapa uj churisninman bendecishaspa nerqa. 29Chantá Jacob nillarqataj: Wañuy patapiña kashani, wawasníy; p'ampaykapuwaychej ari ñawpa tatasniywan khuska Efrón hititaj jallp'ampi kaj cuevapi, maypichus tatasniy kashanku, chaypi. 30Chayqa kashan Canaán jallp'api, maypichus Abrahamqa Efronmanta ranterqa cuevatawan, jallp'atawan, chaypi p'ampakunankupaj, chay. Chay cuevaqa kashan Macpelapi, Mamrej chimpampi. 31Chaypi Abrahamta p'amparqanku, warmin Sarata, Isaacta, warmin Rebecata ima; chayllapitaj Leatapis p'amparqani. 32Chay cueva maypichus kashan, chay jallp'ataqa Hetpa churisninmanta ranterqa, nispa nerqa Jacobqa. 33Chay imasta churisninman niytawantaj, Jacobqa puñunanman siriykuspa, kikimpi wañuporqa, tatasninwan tinkukamunampaj.


text:
Ch'iqtaku
Ch'iqtaku, Patmaku icha P'aki yupay (kastilla simipi: fracción) nisqaqa rakisqa (patmasqa), mana hunt'a kaq, mana k'apak kaq, yupaymi.
Ch'iqtakuqa iskaynintin hunt'a yupayniyuqmi: yupama, rakina yupay icha rakiriq yupay nisqa hanaqpi qillqasqa, patmama icha rakiq yupay nisqa urinpi qillqasqa.
Ch'iqtaku yupayqa (c) kaqllam yupama (a) patmamawan (b) rakisqa: c = a / b.
Kay hinam chay ch'iqtakuta ninchik: a b ch'iqta icha a b patma icha a b t'aqa.
Ahinataq 3/4 kay hinatam ninchik: kimsa tawa ch'iqta icha kimsa tawa patma icha kimsa tawa t'aqa.
1/4 nisqataq kay hinatam ninchik: tawa ch'iqta icha tawa patma icha tawa t'aqa.
Hunt'a yupaypa iskay kaq phatmanqa kuskan nisqam.
Yupamata patmamawan rantimpaspaqa, ch'iqtakup t'ikrasqa yupaynintam chaskinchik.
Ch'iqtaku yupaykunata yapanapaq icha qichunapaqqa, paqta patmamayuq ch'iqtakukunatam (paqta rakiqniyuq p'aki yupaykunatam) ruranchik. Chaypaqqa yupamata patmamatapas kaqlla hunt'a yupaywanmi miranchik:
Ch'iqtakuta hunt'a yupaywan miranapaqqa yupamallatam hunt'a yupaywan miranchik:
Iskay ch'iqtakunatataq miranakunapaq iskaynintin yupamakunatam miranachinchik, iskaynintin patmakunatapas miranachinchik:
Ch'iqtakuta huk ch'iqtawan rakinapaqtaq ñawpaq ch'iqtakuta iskay ñiqin ch'iqtakup t'ikrasqa yupaywanmi miranchik:


text: 1Jericó marcachömi targan Zaqueo jutiyog rïcu runa. Paymi cargan impuesto cobragcunapa mandagnin. Tsauraga Jericó marcapa atsca runacunawan Jesús pasaptinmi tacshala car ricayta mana puëdergantsu. 4Tsaymi Jesús pasaycagta ricananpag cörrila aywar Zaqueo witsargan sicómoro yöraman. 5Tsaypa pasaycashgancho Zaqueuta ricärir Jesús caynog nergan: “Zaqueo, jucla urämuy. Wayiquimanmi aywaycä posädatsimänayquipag.” 6Tsauraga Zaqueo jucla urarcur Jesusta cushishga pushargan wayinman. 7Tsayta ricaycur lapan runacuna Jesusta jamurpargan caynog nir: “¿Imanirtag jutsasapa runapa wayinman aywaycan posädacunanpag?” 8Wayinchöna caycarmi Jesusta Zaqueo caynog nergan: “Tsararashgäpita pulantami imätapis wactsacunata raquipaycushag, tayta. Tsaynog pipa imantapis guechushgäpita chuscu cuti mastami cutitsishag.” 9Tsaynog niptin Jesús nergan: “Cananga salvashganami caycanqui gampis y wayiquicho tagcunapis. Abraham yäracushgannogmi gampis Tayta Diosnintsiman yäracuycanqui. 10Jutsasapa runacunata salvanäpagmi Tayta Diosnintsi nogata cachamashga.” 11Jerusalenman Jesús aywaycaptinnami runacuna yarpapäcorgan tsayman chayaycuptin jucla rey cananpag payta churananpag cashganta. Tsaynog mana cananpag cashganta tantyatsinanpagmi Jesús quiquin tincutsicorgan rïcu runaman caynog nir: 12“Juc rïcu runashi aywargan juc lädu nacionman mandag cayta chasquimunanpag. 13Manarag aywarshi gayatsergan chunca (10) ashmaynincunata. Nircur jucninta jucnintapis ayporgan atsca guellayta caynog nir: ‘Cutimunäyag cay guellaywan arurcaycanqui.’ 14Tsaynog nir aywacuptin marca mayincuna payta chiquishpan guepanta runacunata cachargan caynog nipäcunanpag: ‘Manami tsay runata mandagnë rey cananpag munapäcötsu.’ 15“Tsaynog marca mayincuna mana munaycaptinpis mandag cayta chasquergan. Tsaypita marcanman cutiycurnashi gayatsergan guellaynin tsararag ashmaynincunata guellaynin aycata wachashgantapis musyananpag. 16Tsayshi puntata shamog cag caynog nergan: ‘Guellayniqui mirashga chunca (10) cuti mastami, tayta.’ 17Tsauraga mandagnin nergan: ‘¡Ali ashmaymi gam canqui! Walcalapitapis shumag guellayta miratsishgayquipitami chunca (10) marcapa mandagnin canayquipag churashayqui.’ 18Jucagpis shamur caynog nergan: ‘Guellayniqui mirashga pitsga cuti mastami, tayta.’ 19Paytapis nergan: ‘Pitsga marcapa mandagnin canayquipagmi gamta churashayqui.’ 20“Tsaynogpis jucag ashmaynin shamur caynog nergan: ‘Caycho caycan guellayniqui, tayta. Pañuëluwan guepircurmi churaycorgä. 21Gamga shuntanqui mana churashgayquipita y cosechanqui mana murushgayquipitami. Tsaynog fiyu cashgayquita musyarmi churaycorgä.’ 22Tsayshi patronnin caynog nergan: ‘¡Gamga mana yäracuypag ashmaymi canqui! Quiquiquipa shimilayquipitami juzgashayqui. Fiyu cashgäta musyaycar, mana churaycar shuntashgäta musyaycar y mana muruycar cosechashgätapis musyaycarga ¿imanirtag banculaman mana churargayquitsu mirashgatana cutimur shuntacunäpag?’ 24Tsayshi nergan tsaycho caycag runacunata: ‘¡Shuntapäcuy tsararaycashgan guellaynëta! ¡Nircur goycuy chunca (10) cuti más guellay miratseg cagta!’ 25Tsaynog niptinshi nipäcorgan: ‘Payga maynami tsararaycan chunca (10) cuti masta, tayta.’ 26Nipäcuptinshi patronnin caynog nergan: ‘Guellayta camaripashgäta miratsegcunaga mastami chasquenga. Mana miratsegcunami itsanga tsararashgalantapis guechushga canga. 27Mandagnin canäta mana munar chiquimagnëcunataga ¡cayman apaycamur wanutsipäcuy noga ricaycaptë!’ ” 28Tsaynog wilaparcurmi Jerusalenpa Jesús aywacorgan. 29Olivos lömacho cag Betania y Betfagé nishgan marcacunaman chayaycarna ishcay discïpuluncunata puntata cachargan caynog nishpan: 30“Aywapäcuy Betfagé marcaman. Chayarnami taripäcunquipag pipis manarag muntacushgan manta bürru wataraycagta. Tsayta pascarir apamunqui. 31Tsaycho pipis: ‘Bürröta ¿imapagtag pascaycanqui?’ nishuptiquega: ‘Jesusmi munaycan muntacunanpag’ nipäcunqui.” 32Tsaynog cachaptinmi discïpuluncuna aywar taripäcorgan Jesús nishgannogla. 33Tsaypita bürruta pascarcaycaptinmi ämun caynog taporgan: “¿Imapagtag bürröta pascaycanqui?” 34Tsaynog niptinmi nipäcorgan: “Jesusmi munaycan muntacunanpag.” 35Tsaymi bürruta janchacurcur Jesús caycashgan cagman cutipäcorgan. Tsaychönami punchuncunata carunarcur tsaripargan Jesús muntacunanpag. 36Muntashga aywaptinnami runacuna cushicushpan jacuncunata y punchuncunata aywaycashgan caminuman mashtapäcorgan. 37Tsauraga Olivos lömapa urarcaycaptinnami gatiragnincuna cushicur Diosta alabapäcorgan lapan milagrucunata ricashganpita caynog nir: 38“¡Tayta Diosnintsi cachamushgan mandamagnintsi rey caychönami caycan! ¡Tayta Diosnintsi imayyagpis alabashga cayculätsun!” 39Tsauraga tsaycho caycag fariseucuna runacunapa chaupinpita caynog nergan: “Olgöpay gatiräshogniquicuna upälacärinanpag, tayta.” 40Tsaynog nipäcuptinmi Jesús caynog nergan: “Paycuna upälacäriptenga rumicunapis Tayta Diosnintsita alabangami.” 41Tsaypitami Jerusalén marcata ricärir tsaycho tag runacunapag Jesús wagargan caynog nir: 42“Ali cawayta apamushgäta canan junaglapis tantyarga alimi cawapäcunquiman. Tsaynog caycaptinpis manami tantyapäcunquitsu. 43Tsaymi gamcunapag chämonga nacanayquipag cag junagcuna. Chiquishogniquicuna jiruruypa tsapäshuptiquega manami maypapis gueshpinquipagtsu. 44Tsaypita marcaman yaycur atacashushpayqui wamrantintami wanutsishunquipag. Wayiquicunatapis chipyagmi juchutsir ushangapag. Manami ni juc rumilapis pergaraycar quëdangapagtsu. Tsaynogmi canga Tayta Diosnintsi salvashunayquipag shamushganta mana cäsucushgayquipita.” 45Jerusalenman Jesús chayaycurnami templo patiuman yaycuycur tsaycho ranticuycagcunata gargorgan. 46Gargurmi paycunata caynog nergan: “Tayta Diosnintsipa palabranchöga caynogmi escribiraycan: ‘Templöga canga nogata manacamänanpagmi.’ Tsaynog escribiraycaptenga ¿imanirtag gamcuna ticratsishcanqui suwacunapa machayninmannog?” 47Nircurnami templo patiucho waran waran Jesús yachatsergan. Tsaymi mandag cüracuna, Moisés escribishganta yachatsegcuna y autoridäcunapis wilanacärergan Jesusta imanogpapis wanutsinanpag. 48Lapan runacuna Jesús yachatsishganta shumag mayaptinmi ima ruraytapis mana camäpacorgantsu.


text: 1Tata Diosqa Moisesman Aaronmanwan parlaspa, nerqa: 2Israelitasqa Dioswan Tinkukuna Toldoj muyuyninman jarakonqanku sapa ayllu wiphalankuwan, jinallataj sapa familiapis. 3Inti llojsimuynejman jarakonqanku Judá ayllumanta wañuchinaku maqanakuman riyta atejkuna wiphalankuwan. Paykunata kamachenqa Aminadabpa churin Naasón. 4Yupasqaman jina chaykunaqa qanchis chunka tawayoj waranqa, sojta pachajniyoj qharis kanku. 5Paykunaj ladonkupi Isacar ayllu jarakonqa. Paykunatataj kamachenqa Zuarpa churin Natanael. 6Yupasqaman jina chaykunaqa phishqa chunka tawayoj waranqa, tawa pachajniyoj qharis kanku. 7Paykunaj ladonkupi Zabulón ayllu jarakonqa. Chaykunatataj kamachenqa Helonpa churin Eliab. 8Yupasqaman jina paykunaqa phishqa chunka qanchisniyoj waranqa, tawa pachajniyoj qharis kanku. 9Chay jinamanta Judajpa jarampi kajkunaqa tukuyninkupi pachaj pusaj chunka sojtayoj waranqa, tawa pachajniyoj qharis kanqanku. Paykunaqa ñawpajta renqanku. 10Uray ladoman jarakonqanku Rubén ayllumanta wañuchinaku maqanakuman riyta atejkuna wiphalankuwan. Paykunataqa kamachenqa Sedeurpa churin Elisur. 11Chaykunaqa yupasqaman jina tawa chunka sojtayoj waranqa, phishqa pachajniyoj qharis kanku. 12Paykunaj ladonkupi Simeón ayllu jarakonqa. Paykunata kamachenqa Zurisadaijpa churin Selumiel. 13Paykunaqa yupasqaman jina phishqa chunka jisq'onniyoj waranqa, kinsa pachajniyoj qharis kanku. 14Paykunaj ladonkupi jarakullanqataj Gad ayllu. Paykunatataj kamachenqa Reuelpa churin Eliasaf. 15Paykunaqa yupasqaman jina tawa chunka phishqayoj waranqa, sojta pachaj phishqa chunkayoj qharis kanku. 16Chay jinamanta Rubenpa jarampi kajkunaqa tukuyninkupi pachaj phishqa chunka ujniyoj waranqa, tawa pachaj phishqa chunkayoj qharis kanku. Paykunaqa ñawpaj kaj t'aqaj qhepanta renqanku. 17Paykunaj qhepankuta levitasqa Dioswan Tinkukuna Toldota oqharispa purirenqanku, chay tawa jaraspa chawpinta. Chay tawa t'aqasqa purirenqanku qhepan qhepanta, imaynatachus jarakusqankuman jina, wiphalankuman jinataj. 18Inti yaykuy ladonejpi jarakonqa Efraín ayllumanta wañuchinaku maqanakuman riyta atejkuna wiphalankuwan. Paykunataqa kamachenqa Amiudpa churin Elisama. 19Paykunaqa yupasqaman jina tawa chunka waranqa, phishqa pachajniyoj qharis kanku. 20Paykunaj ladonkupi Manasés ayllu jarakonqa. Paykunata kamachenqa Pedasurpa churin Gamaliel. 21Paykunaqa yupasqaman jina kinsa chunka iskayniyoj waranqa, iskay pachajniyoj qharis kanku. 22Chaykunaj ladonkupi Benjamín ayllu jarakonqa. Paykunatataj kamachenqa Gedeonijpa churin Abidán. 23Paykunaqa yupasqaman jina kinsa chunka phishqayoj waranqa, tawa pachajniyoj qharis kanku. 24Chay jinamanta Efraínpa jarampi kajkunaqa tukuyninkupi pachaj pusajniyoj waranqa, pachajniyoj qharis kanku. Paykunaqa iskay kaj t'aqaj qhepanta renqanku. 25Pata ladonejpitaj jarakonqanku Dan ayllumanta wañuchinaku maqanakuman riyta atejkuna wiphalankuwan. Paykunatataj kamachenqa Amisadaijpa churin Ahiezer. 26Paykunaqa yupasqaman jina sojta chunka iskayniyoj waranqa, qanchis pachajniyoj qharis kanku. 27Chaykunaj ladonkupi Aser ayllu jarakonqa. Paykunatataj kamachenqa Ocranpa churin Pagiel. 28Paykunaqa yupasqaman jina tawa chunka ujniyoj waranqa, phishqa pachajniyoj qharis kanku. 29Paykunaj ladonkupi Neftalí ayllu jarakullanqataj. Chaykunatataj kamachenqa Enanpa churin Ahira. 30Paykunaqa yupasqaman jina phishqa chunka kinsayoj waranqa, tawa pachajniyoj qharis kanku. 31Chay jinamanta Danpa jarampi kajkunaqa tukuyninkupi pachaj phishqa chunka qanchisniyoj waranqa, sojta pachajniyoj qharis kanku. Paykuna wiphalankuta oqharikuspa, kinsa kaj t'aqaj qhepanta renqanku. 32Israelita familias ukhupi, wañuchinaku maqanakuspaj yupasqa kajkunaqa tukuyninkupi kasqanku sojta pachaj kinsa waranqa, phishqa pachaj phishqa chunkayoj qharis. 33Tata Diosqa Moisesman kamachisqanman jinataj, levitas mana yupasqachu karqanku. 34Chay tukuyta israelitas ruwarqanku imaynatachus Moisesman Tata Dios kamachisqanman jina. Sapa ayllu jarakorqanku, maypichus wiphalasninku kasharqa, chayman, purirerqankutaj sapa uj familia tatasninkoj sutisninman jina.


text: 1Ñoqa Pablom Diospa munasqanman hina Cristo Jesuspa apostolnin kani. Efeso llaqtapi, Jesucristoman iñispa payllapaqña kawsaqkunamanmi cartamuykichik. 2Dios Taytanchiktawan Señorninchik Jesucristotam mañakuchkani favorecesunaykichikpaq hinaspa hawkallata kawsachisunaykichikpaq. 3Señorninchik Jesucristopa Taytan Diostayá yupaychasun, paymi Cristowan huklla kasqanchikrayku Espiritupa tukuy yanapakuyninkunawan favorecewarqanchik hanaq pachapiñapas kachkachwanchik hina. 4Manaraqpas kay pacha unanchasqa kachkaptinmi Diosqa Cristorayku akllawarqanchikña chaynapi paypa qayllanpi mana chikanpas huchayoq kaspa payllapaqña kawsananchikpaq. 5Kuyakuqllaña kaspanmi ancha munasqanman hina ñawpaqmantaraq munarqa Jesucristorayku churichakuykuwananchikpaq. 6Anchallataña favorecewaspanchik kuyasqan Churinrayku chaskiwasqanchikmantayá payta yupaychasun. 7Llumpa-llumpayta favorecewaspanchikmi Diosqa Churin Jesucristopa yawarninwan librawarqanchik otaq huchanchikkunata pampachaykuwarqanchik. 8Chay favorecewasqanchiktam llimparichirqa yachayniyoq hinaspa allin tanteaq kananchikpaq. 9Ñawpaqmantaraq pakasqa kaqkunatam otaq Cristontakama imam ruray munasqantam reqsiykachiwanchik. 10Chaykunata rurananpaq tiempo chayaramuptinmi kay pachapi kaqkunatapas chaynataq hanaq pachapi kaqkunatapas llapallanta Dios hukllawanqa, chaynataqa ruranqa chaykunapi Cristo munaychakunanpaqmi. 11Allin tanteasqanman hina ruraq Diosmi ñawpaqmantaraq munasqanman hina akllawarqanchik, akllawarqanchikqa Cristowan huklla kaptinchik herenciata chaskinanchikpaqmi. 12Ñawpaqmantaraqmi Cristopi confiakurqanchik, chaynapi ñoqanchikrayku suma-sumaq atiyniyoq kasqanmanta Dios yupaychasqa kananpaq. 13Salvo kanaykichikpaqqa cheqap noticiata uyarispam Cristoman iñikurqankichik, chayraykum Diosllapaqña kanaykichikpaq prometekusqan Chuya Espirituwan sellosqa kachkankichik. 14Chuya Espirituqa herencia chaskinanchiktam garantizan llapallan rantisqankunata Dios libranankama chaynapi hatun sumaq kancharichkaq kayninmanta yupaychananchikpaq. 15Uyarirqanim Señorninchik Jesucristoman hapipakusqaykichikta hinaspa llapallan iñiqmasinchikkuna kuyasqaykichikta. 16Chayraykum mañakuyniypiqa tukuy tiempo qamkunamanta Diosman graciasta qoni. 17Señorninchik Jesucristopa hatun kancharichkaq Taytan Diostam mañakuchkani Espiritunwan yachayta qosunaykichikpaq chaynapi ima yachachisusqaykichiktapas entiendenaykichikpaq hinaspa payta astawan reqsinaykichikpaq. 18Mañakuchkanitaqmi allinta yuyanaykichikpaqpas chaynapi qayasusqaykichikrayku confianzawan suyasqaykichikta yachanaykichikpaq otaq Diosllapaqña kawsaqkunawan chay suma-sumaqllaña qosusqaykichik herenciamanta yachanaykichikpaq. 19Mañakuchkanitaqmi Diospa mayna-mayna atiyninmanta yachanaykichikpaqpas, chay atiyninwanmi Diosqa iñiqkunata kallpanchawanchik. Hatun atiyniyoq kasqantam Dios reqsichikurqa 20Cristota kawsarichispa hinaspa hanaq pachapi alleqninpi tiyaykachispa. 21Paytaqa hatuncharun gobiernaqkunapas, kamachikuqkunapas, atiyniyoqkunapas, munaychakuqkunapas hinaspa imaymana sutiyoqkunapas mana igualay atinankamam, hatuncharurqaqa manamá kunan tiempollapaqchu aswanqa hamuq tiempopaqwanmi. 22Tukuy imatapas Cristowanmi saruchirqa. Hina Cristotataqmi llapallan iñiqkunapa uman kananpaqpas churaykun. 23Llapallan iñiqkunaqa Cristopa cuerponmi, cuerpowan umaqa hukllam, chaynam iñiqkunapas Cristowanqa huklla kachkanku, payllam lliwpi llimparichkan.


text:
Chawpikallki
Chawpikallki icha Chawpi Kallki (kastilla qillqaypi: Chopicallqui) nisqaqa Piruw mama llaqtapi, Yuraq Wallapi, huk rit'i urqum, Anqash suyupi , Yunkay pruwinsyapi, Yanama distritupi, Yunkay distritupi, Qarwa pruwinsyapipas, Shilla distritupi. Pikchunqa mama quchamanta 6.345 mitrum aswan hanaq.
-
-
-
lluq'imanta pañaman: Waskaran, Wallqan, Chawpikallki rit'i urqukuna
Kaypipas qhaway[llamk'apuy | pukyuta llamk'apuy]
- Chaqllaku
- Chiqllarahu
- Tullparahu (Wantuy)
- Wallqan (Rahupakinan)
- Waskaran
- Sinru qillqa: Anqash suyupi urqukuna


text: 1Chaymantami, Jesusqa puriran achka pwiblukunata, chaynulla taksha pwiblitukunata, yach'achikuqnu Dyuspa shumaq rimayninta washakarna paypa mantakuyninpi kawsananllapapaq. Pullanqami dusi yach'akuqninkuna karan. 2Chaynullami pullanqa karanpis chay warmikuna, dyablupa yarpuyninwan, ukman qishaywan kaqkunata allichashankunapis. Paykunaqami kaykuna karan: Mari'a. Paytami Mari'a Magdalena niqllapapis, Magdalamanta kashanrayku. Kay Mariamantami, syiti dyablupa yarpuyninkuna lluqshisha karan. 3Chaynullami karanpis Chuza shutiq runapa warmin Juana. Kay Chuzami, Herodespa imankunata rikaq karan. Ukqami karan Susana; chaynullami wakin achka warmikunapis. Paykunami iman kaqlawanmapis yanapaq Jesustaqa. 4Tukuy pwiblukunamantami kusala achka runakuna Jesu's kayashanman tantakaranllapa. Chaymi Jesusqa kay kumparasyunta paykunataqa parlaran: 5"Uk runami tarpukuq riran ch'akranman. Chaymanta shikwakutinqa wakin simillanqa nanman rataran. Chaymi saruch'aranllapa, chaynulla pariq kurukuna mikuran ima. 6Wakin simillakunaqa rataran rumipa ananman. Chaymanta nasirnaqa, das chakiran yakurayku. 7Nataq wakin simillakunaqami kasha rurikunaman rataran. Chaymantami kashakuna pullan winar, limpu ch'amitachiran. 8Piru wakin simillakunaqami kusala shumaq pachaman ratar, nasimur puquran. Chaymi kada similla syinllata puqutin kusala achkata kusichakuran". Chaynu nirnaqami, kusa jwirtita kaynu niranpis: "Rinriyjun kaqkunaqa uyakur intrakayllapa" nir. 9Jesuspa yach'akuqninkunami tapuran: --¿Ima nishaq niyantaq kay kumparasyunqa? nir. 10Chaymi Jesusqa niran: --Qamkunatami unay mana intrakaypaq kasha katinmapis, kananqa Dyusqa intrachishuyanllapa imanumi payqa mantakun nirmapis. Piru wakin runakunata-shuypaqami willani kumparasyunkunalawan. Chayna michka chapakurmapis ama rikakunanpaq, chaynulla michka uyakurpis ama intrakananllapapaq. 11"Kaynutami munan niyta chay kumparasyunqa: Chay simillaqami, Dyuspa rimaynin. 12"Chay similla nanman ratasha nirqami intrachimanchik, Dyus rimashanta uyakutin chaymanta dyablu shamurqa yarpuyninpi purichiyashanta das qunqachin, amana kriyir washakananllapapaq nir. 13"Nataq chay similla rumipa ananman rataran chaykunaqami, intrachimanchik chay runakuna Dyus rimashanta kusa aligrila uyakuqpaq. Chaymanta chay simillakuna mana allita ch'upakusha yupaymi uk tyimpulapaq kriyir qischakarqa das paymanta ashun nir. 14"Wakin simillakuna kasha ruriman ratashakunaqa, intrachimanchik Dyus rimashanta uyapaqkunapaq. Piru chay yarpupakushankuna, kusata imakunata munapashankuna, chaynulla munashanta rurashankuna imaqa, allmanta allmantaqa limpu ch'amitachiq yupay mana dijanchu puqunanpaqqa. 15"Piru simillakuna chay kusa shumaq pachaman rataran chaykunaqami intrachimanchik, chay allinla shunquyjun kar Dyus rimashanta uyakur imuraslapis allita kasur, kusalata puquq yupay kawsaqkunapaq nir. 16"Manami mayqanpis uk lamparataqa kachkanchu imawan pampananpaq manaqa paranpa ch'akinman ch'urananpaqqa. Ashwanmi unaqlapi ch'uran tukuyla yaykuqkunata achkirachinanpaq. 17Chaynullami kanan qamkunata willashutiyllapa wakinkunapaq pakaplla yupay kaqkunaqami, maydiyaqa uk lampara achkirachikuq yupay shutillamanna rikaritin allita intrakanqallapa. 18"Chayraykumi allita uyakuyllapa: Chaqa mayqanpis intrakar kasukuqkunataqami masta intrachishaq. Piru chay mana intrakaqkunata-shuypaqami intrakayanina niyashanmatapis limpula qunqachishaq". 19Chaymantami Jesuspa mamanwan ukninkunaqa, ch'aranllapa chay maypich'i Jesu's kayashanlawman. Piru kusala achka runakuna kashanrayku naypanman mana qimikayta puytiranllapachu. 20Chaymi mayqanch'i Jesustaqa kaynu nir willaran: --Mamaykiwan uknikikunami chay waqtapi ministishuyan nir. 21Jesusqa niran: --Mayqanpis Dyus rimashankunata uyakur, chay nishannullata ruraqkunami, mamaywan ukniykunaqa nir. 22Uk diyapi, Jesusqa uk yaku karruman yaykuran yach'akuqninkunawan. Chaymi paykunata niran: --Rishunllapa quch'apa uklaw manyanman nir. Chaymi riranllapana. 23Chaymanta quch'ata pasayatinllapaqa, Jesusqa punuran. Chaykamanqami, kusalata wayra rikarimuran. Chaymi chay quch'amapis wakmanta kaymanta maqchikaq qallariran. Chayna, chay yaku karrumanqa yaku untaq qallaritin, yakuman chinqananlapaqna karanllapa. 24Chaynu tukuyatinqa, Jesusta rikch'achir kaynu niranllapa: --¡Yach'achimaqniyllapa! ¡Yach'achimaqniyllapa! ¡Yakumanmi chinqayanchikllapana! nir. Chaymi Jesusqa sharir, wayrawan yaku maqchikaqtaqa willatinla, limpu qasillaran. 25Chaymanta yach'akuqninkunata niran: --Ima, ¿manaraqchu allita kriyinkillapa? nir. Piru paykunaqami kusata manchakushanrayku dispantakashalla, tapunakuyaqllapa: "¿Imanu runataq kayqa? Chaqa wayrawan yakumatapis willatinla, kasun-ari" nir. 26Chay quch'ata riyarqami, ch'aranllapa Galileapa naypanpi Gadara shutiq lugarman. 27Chaymi, Jesu's yaku karrumanta ishkitinqa, chay lugarmantaqa dyablupa yarpuyninwan kaq uk runa yarqamur Jesusman qimikaran. Chay runaqami unayna mana rach'payjunnachu puriq, chaynulla mana wasipinachu taqpis. Ashwanmi pantyunkunapina taq. 28Chaymanta Jesusta rikarqa, kusala jwirtita qaych'akur paypa naypanpi qunqurir kaynu niran: --¡Unaq syilumanta Dyuspa Wamran Jesu's, ama nuqamanqa yakapakamuychu! ¡Rugashaykimi ama qischamanaykipaq! nir. 29Chaynuqami chay dyablupa yarpuyninqa niran, runamanta lluqshinanpaq Jesu's anyashanrayku. Chaqa kutir kutirmi chay dyablupa yarpuyninqa chay runataqa aypaq. Chaymi runakuna michka makinkunata, ch'akinkunata alli kadinakunawan watatinllapamapis chay runaqa pitiq. Chaynumi ashwan chay dyablupa yarpuyninqa chunllaq lugarkunaman apaq chay runataqa. 30Chaymi Jesusqa chay runataqa kaynu nir tapuran: --¿Imataq shutinki? Chay runaqa niran: --Shutinimi 'Legio'n'. Chaynuqami niran, dyablupa yarpuyninkuna paypi kusa achka kashanrayku. 31Chaymi chay dyablukunaqa, Jesusta rugaran ama chay manchaypaq uch'ku ruriman kach'ananllapapaqchu. 32Chay sirkakunapimi achka kuchikuna shitqakuyatin, chay dyablupa yarpuyninkunaqa Jesusta rugaran, chay kuchikunaman yaykunanllapapaq. Chaymi Jesusqa yaykuyllapa niran. 33Chay dyablupa yarpuyninkuna chay runamanta yarqurqa, chay kuchikunaman yaykuranllapa. Chaymi chay kuchikunaqa kallpaq qallariran qaqata uray. Chaymanta quch'aman yaykur ch'uqar wanuranllapa. 34Chaymi chay kuchita michiqkuna, tukuy chay pasashanta rikarqa, kallpar riranllapa chay pwiblupi runakunata, chaynulla ch'akrapi taqkunatapis parlaq. 35Parlakutinllapaqa runakunaqa lluqshiranllapa rikaq chay pasashankunataqa. Chaymanta Jesu's kayashanman ch'arqa, chay runataqa Jesuspa naypanpi yarpuyninpina, mudakusha taqta rikar manchakuranllapa. 36Piru chay tukuy ima pasashakunata rikaqkunaqa, manyaqlla parlakuranllapa imanumi alliyaran chay runaqa nirmapis. 37Chaymi chay Gadara shutiq lugarmantaqa, tukuyla runakunaqa Jesusta rugaranllapa, chaymantaqa rinanpaq uklawta. Chaqa kusatari manchakuyaranllapa. Chaymi Jesusqa yaku karruman yaykur riran. 38Chay dyablupa yarpuyninmanta alliyasha chay runaqa, Jesusta rugayaran paywan rinanpaq. Piru Jesusqami chay runataqa kidananpaq kaynu niran: 39--Riy wasikiman. Chayna parlakuy Dyus imanumi llakipar yanapashusha nirmapis. Chaymi chay runaqa rir parlakuran tukuyta chay pwiblupiqa, imatami Jesu's paypaq rurasha nirmapis. 40Chaymanta Jesu's chay quch'apa uklawninmanta tikrakar shamutinqa, chaypi kaq runakunaqa kusalata aligriyaranllapa yarayashanllaparayku. 41Chaymi, uk runa Jairo shutiq ch'aran. Chay Jairumi tantakananllapa wasipi uk mantakuq kaq. Paymi Jesuspa naypanpi qunqurikur rugaran wasinman rinanpaq. 42Chaqa wanuypaqna karan chay runapa uklayla warmi wamran kaqqa. Wamranqami dusi añuyjunna kasha kanqa. Piru Jesusqami kusa achka runakunapa rurinta riyashanrayku, kusalata kich'kichiyaranllapa. 43Chay runakunapa rurintami riyaran uk warmipis. Chay warmimi dusi añupaqna yawarnin shamutin qishaq karan. Chaymi rimidyakuqkunapi, kusalata gastaran iman kaqninkunalamatapis. Piru manami mayqanpis allicharanchu. 44Kay warmisitami Jesuspa ikinlawta qimikar rach'panpa manyanta kamaran. Chaynu kamatinlami, chay kutilla yawarnin shamuqqa qasillaranna. 45Chaymantaqa Jesusqa tapukuran: --¿Pitaq kamamasha? nir. Chaymanta tukuy "Mana mana" niyatinqa, Pedruqa niran: --Yach'achikuq Taytituy, kusala achka runakuna kashanraykumi, kich'kipi kumsashuyan ima nir. 46Piru Jesusqami niran: --Mayqanch'i kamamasha. Chaqa nuqami kwintata qukasha kani, pudirniy yarqusha nir. 47Chaymanta chay warmiqa imanupis mana niyta puytirqa, chukchukyaqnulla rir Jesuspa naypanpi qunqurikuran. Chaymi tukuypa naypanpi rimaran imanumi Jesuspa rach'panta kamarla alliyaran nir ima. 48Chaymi Jesusqa niran: --Mamitay, kriyishaykiraykumi alliyashaykina. Chayraykumi aligrilana rikuy. 49Chaynu nir Jesu's rimayatinllami, chay tantakananllapa wasipi mantakuq Jairupa wasinmanta uk runa ch'ar kaynu niran: --Wamraykiqami wanushana. Amana masqa qillakachiynachu yach'achikuqtaqa nir. 50Piru Jesusqa chaynu niqta uyarqa, niran: --Ama manchakurchu, nuqalapi kriyiy. Chaymi wamraykiqa alliyanqa nir. 51Chaymanta Jesu's wasiman ch'arnaqa, Pedruta, Santiaguta, Juanta, chay wamrapa taytanta, mamanta imala rurimanqa yaykuchiran. 52Tukuymi waqayaranllapa chay wanushapaq llakir. Piru Jesusqa niran: --Ama waqayllapachu. Kay wamraqami mana wanushachu, punuyanlami nir. 53Chaynu nitinmi, tukuyla asiparanllapa paytaqa. Chaqa yach'ayaranllapari wanusha nir. 54Chaymantami Jesusqa makinmanta aypar kusala jwirtita rimar niran: --¡Mamitay sharimuy! nir. 55Chaynu nitinmi kawsamur, sharimuran. Chaymantami Jesusqa kach'akuran qarananllapapaq. 56Chaymi taytankunaqa, kusa dispantakashalla kidaranllapa. Piru Jesusqa niran, ama mayqantapis parlananllapapaqchu, chay rurashankunapaqqa nir.


text: 1Chay p'unchaykunapin askha runakuna huktawan huñukamurqanku. Mikhunanku mana kaqtintaq Jesusqa yachachisqankunata waqyaspa nirqan: 2–Kay runakunatan khuyapayani, kinsa p'unchayñan ñoqawan kashanku, manataq imapas mikhunankupaq kanchu. 3Mana mikhusqata wasinkuman kacharparipuqtiyqa ñanpin pisipankuman, wakinninkuqa karumantan hamunku, nispa. 4Yachachisqankunataq payta nirqanku: –Kay ch'inneqpiqa, maypichá t'antapas kanman kay askha runaman saksachinapaqqa, nispa. 5Hinan paykunata tapurqan: –¿Hayk'a t'antallaykichistaq kashan? nispa. Paykunataq: –Qanchisllan, nirqanku. 6Chaymi Jesusqa runakunata pampapi tiyaykunankupaq kamachirqan. Qanchis t'antata hap'iykuspataq graciasta qospaña phasmirqan, hinaspan yachachisqankunaman qorqan runakunaman haywanankupaq, hinan runakunaman qorqanku. 7Kallarqantaqmi pisi challwakunapas, graciasta qospataq runakunaman haywanankupaq kamachirqan. 8Mikhuspankun saksaykurqanku, puchuq p'akikunatataq qanchis canastata hoqarirqanku. 9Mikhuqkunaqa yaqa tawa waranqa hinan karqanku. Chaymantataq Jesusqa paykunata kacharparipurqan. 10Chay qhepatataq yachachisqankunawan boteman haykuspa Dalmanuta ladoman rirqanku. 11Fariseokunan hamuspanku Jesuswan churanakuyta qallarirqanku. Payta wateqaspan hanaq pacha señalta rikuchinanpaq mañakurqanku. 12Chaymi Jesusqa tukuy sonqonmanta llakikuspa nirqan: –¿Imanaqtinmi kay runakunaqa señalta mañakun? Cheqaqtan niykichis, manan ima señaltapas rikuchisqaykichischu, nispa. 13Paykunata saqespataq Jesusqa wakmanta boteman haykuspa qocha chimpaman ripurqan. 14Jesuspa yachachisqankunataq t'anta apakuyta qonqasqaku, aswanpas ch'ulla t'antallankun botepi karqan. 15Jesustaq paykunata kamachirqan: –Cuidakuychis, waqaychakuychis fariseokunaq qonchunmanta Herodespa qonchunmantawan, nispa. 16Hinan yachachisqakunaqa ninakurqanku: –Mana t'antanchis kaqtinmi chaytaqa niwanchis, nispa. 17Jesustaq chayta yachaspa paykunata nirqan: –¿Imanaqtintaq ninakushankichis: Manan t'antanchis kanchu, nispa? ¿Manachu reparankichis, manachu entiendenkichispas? ¿Rumiyasqachu sonqoykichis kashan? 18¿Ñawiyoq kashaspachu mana rikunkichis, ninriyoq kashaspachu mana uyarinkichis? ¿Manachu yuyankichis 19phisqa t'antata phasmispa phisqa waranqaman mikhuchisqayta? ¿Hayk'a canastatan t'anta p'akisqata hoqarirqankichis? nispa. Paykunataq: –Chunka iskayniyoqtan, nirqanku. 20Jesusmi nillarqantaq: –Qanchis t'antata tawa waranqapaq askhayachishaqtiyqa, ¿hayk'a canastatan t'anta p'akisqata hoqarirqankichis? nispa. Paykunataq: –Qanchistan, nirqanku. 21Hinan paykunata nirqan: –¿Manaraqchu entiendenkichis? nispa. 22Betsaida llaqtaman Jesús chayaqtintaq ñawsa runata payman pusamurqanku, hinaspan llamiykuspa qhaliyachinanpaq rogakurqanku. 23Hinan Jesusqa ñawsata makinmanta llaqta hawaman pusarqan, hinaspan thoqayninwan ñawinkunata llusiykuspa makinwan umanta llamiykuspa tapurqan: –¿Imallatapas rikunkichu? nispa. 24Hinan payqa qhawaykacharikuspa nirqan: –Runakunatan sach'akunata hina rikushani, ichaqa purishaqta, nispa. 25Chaymi Jesusqa wakmanta ñawinkunata llamiykurqan, hinan chay runaqa allinta qhawaspa rikupusharqan ñawinkunataq qhaliyarqapurqan, chaymi karumanta lliwta sut'ita rikurqan. 26Chaymantataq Jesusqa wasinman kachapurqan: –Aman llaqtaman haykunkichu, nispa. 27Chay qhepatataq Felipeq kamachisqan Cesarea llaqta qayllapi llaqtachakunaman Jesusqa yachachisqankunapiwan rirqanku. Hinaspanmi yachachisqankunata ñanpi tapurqan: –Runakunari, ¿pin niwankutaq? nispa. 28Paykunataq kutichirqanku: –Wakinmi Bautizaq Juan kasqaykita ninku, wakintaq profeta Elías kasqaykita ninku, wakinñataq profetakunamanta huknin kasqaykita ninku, nispanku. 29Chaymi Jesusqa paykunata tapurqan: –Qankunari, ¿pin niwankichistaq? nispa. Pedrotaq payta nirqan: –Qanqa Criston kanki, nispa. 30Chaymi paykunata allin-allinta kamachirqan ama pimanpas payqa Cristo kasqanta rimarinankupaq. 31Hinaspan paykunata yachachiyta qallarirqan: –Runaq Churinqa, anchatapunin ñak'arinqa. Kurak runakunan, umalli sacerdotekunan, kamachikuy simita yachachiqkunan, pisicharparispa wañuchinqaku, kinsakaq p'unchaypitaq kawsarimpunqa, nispa. 32Chay hina sut'itan paykunaman willarqan. Chaymi Pedroqa Jesusta wakman pusaspa anyarqan chay nisqanmanta. 33Hinan Jesusqa yachachisqankunaman kutirispa Pedrota k'amirqan: –¡Hatariy ñoqamanta Satanás! Qanqa manan Dios hinachu yuyaykunki, aswanpas runa hinallan yuyaykunki, nispa. 34Hinaspan runakunata yachachisqankunatawan waqyaspa nirqan: –Pipas qhepayta hamuyta munan chayqa pay kikinta negakuchun, hinaspa cruzpi ñoqarayku ñak'arishaq hina ñak'arispa qhepayta hamuchun. 35Pipas pay kikillanta waqaychakuyta munaqqa chinkapunqa, pipas ñoqarayku allin willakuykunaraykupiwan wañuqmi ichaqa kawsanqa. 36Huk runachus kay pachantinpi lliw kaqkunata paylla hap'ikapunman kawsaynintataq chinkachikapunman chayqa, ¿ima allintaq paypaqqa kanqa? 37Chay hinari, ¿hayk'atataq runaqa qonman kawsayninta qespichinanpaq? 38Pipas ñoqamanta simiykunamantawan kay mana kasukuq huchasapa runakuna qayllapi p'enqakunqa chayqa, Runaq Churinpas paymantaqa p'enqakullanqataqmi, Yayanpa qhapaq-atiyninpi ch'uya angelkunapiwan hamuspan, nispa.


text:
Sallqa waqlliy
Sallqa waqlliy, Sallqa miyuy nisqaqa runap paqarichisqan kawsay pachap, sallqa pachap waqlliyninmi, miyunkunamanta icha huk waqlliy rurayninkunamanta.
Sallqa waqlliyraykuqa yura, uywa rikch'aqkuna wañunmi. Runapas pachapi kaq miyukunamanta unqurinmi.
Kay hinam sallqa pachata waqllinku:
- Wayra pacha waqlliy: antawam, antankam, phawrikam, pinchikillachanam k'illimsa, allpa wira kañaypa paqarichisqan miyu wapsikunatam wayra pachaman kachaykun.
- Yaku pacha waqlliy: phawrikakunam, qhuyakunam, quri hurquqkuna, allpa wira hurquqkunapas (ahinataq P'uchqu quchapi) miyukunata yaku pachaman kachaykun.
- Allpa pacha waqlliy: phawrikakunam, antawakunam miyukunata allpaman kachaykun. Chakrakunapi allpatataq nisyu wanuchanawan, kuru qullunawan miyunmi. Q'upawanpas waqllinkum.
- Kawsay pacha waqlliy: wayra pacha, yaku pacha, allpapacha miyuchasqa kaptinmi, yurakunam, uywakunapas wañunmi. Runakuna sach'a-sach'atam muthuspa qullun. Nisyu michiywan inkillkunam wañuspa ch'inpachayan.
Hawa t'inkikuna[llamk'apuy | pukyuta llamk'apuy]
- Commons nisqapi suyukunata uyarinakunatapas tarinki kaymantam: Sallqa waqlliy.


text: 1Jesucristuta chasquicushga captintsinami jutsa ruraylaman churacashga cawaycashgantsipita Santu Espíritu jorgamashcantsi. Tsaynog jorgamashcantsi paypa maquinchöna cawanantsipagmi. Cananga Santu Espiritupa maquincho cawaptintsinami Tayta Diosnintsi infiernuman manana gaycamäshunpagnatsu, sinöga perdonamashpantsi gloriamanna pushamäshunpag. 3Moisés escribishgan leycunata yachacur runacuna salvacuyta munarpis jutsayog cashpan manami salvacuyta camäpacuntsu. Tsaymi Tayta Diosnintsi salvamantsi tsurin Jesucristuta cachamushpan. Jesucristo nogantsinog runa yurircur cruzcho wanushganpitami Tayta Diosnintsi jutsantsicunata perdonaycämantsi. 4Tsaynog perdonamashpantsimi Moisés escribishgan leycunata lapanta cumplegtanogna Tayta Diosnintsi chasquimantsi. Tsaymi jutsata rurar cawanantsipa trucanga Santu Espíritu tantyatsimashgantsinogna cawaycantsi. 5Santu Espiritupa maquincho mana cawagcunaga shongun yarpashganta rurar cawananpagmi yarpachacärin. Santu Espiritupa maquincho cawagcunami itsanga yarpachacärin jutsata mana ruraypa Tayta Diosnintsi munashgannog cawananpag. 6Shongun yarpashganta rurar cawananpag yarpachacogcunaga infiernuman gaycushgami cangapag. Santu Espíritu munashgannog cawananpag yarpachacogcunami itsanga Tayta Diospa naupancho imayyagpis cushishga cawangapag. 7Pipis jutsata rurar shongun munashgannog cawagcunaga Tayta Diosnintsipa contranmi caycan. Manami Tayta Diosnintsi munashgannog cawayta munantsu ni camäpacunpistsu. 9Shonguyquicho Santu Espíritu captenga manami tsaynognatsu cawarcaycanqui, sinöga paypa maquinchönami cawarcaycanqui. Jesucristo cachamushgan Santu Espirituta mana chasquicushga carga manami Jesucristutapis chasquicärishcanquitsu. 10Jesucristuta chasquicorga jutsata rurashgayquipita gamcuna perdonashganami carcaycanqui. Tsaymi wanurpis Tayta Diospa naupanman chayar imayyagpis cawapäcunquipag. 11Tsaynogpis gamcunacho caycag Santu Espiritumi Jesucristuta cawaritsimushgannog cawaritsimushunquipag. 12Waugui-panicuna, tsaynog caycaptenga ama yarpapäcuytsu jutsata rurar cawanayquipag destinashga carcaycashgayquita. 13Jutsa ruraylacho cawapäcuptiquega infiernumanmi Tayta Diosnintsi gaycushunquipag. Santu Espíritu munashgannog cawapäcuptiquimi itsanga gloriaman pushashunquipag. 14Lapanpis Santu Espíritu munashgannog cawagcunaga Tayta Diospa wamranmi carcaycan. 15Tayta Diospa wamran cananpag Santu Espíritu shuntashgan cagcunaga mana mantsacuypami “Papá” nir Tayta Diosta manacärin. 16Tayta Diosta “Papá” nir manacunantsipäga Santu Espiritumi tantyatsimantsi Diospa wamran cashgantsita. 17Tayta Diospa wamran carga tsurin Jesucristo nacashgannog nacarpis Tayta Diosnintsiman imaypis yäracushun. Tsaynogpami Jesucristo gloriacho cawashgannog nogantsipis gloriacho cawashunpag. 18Pï-may runacunapis wanur ushacashgannogmi Tayta Diosnintsi lapan camashgancunapis ushacagla caycan. Tsaynog ushacagla captinpis Tayta Diosnintsi wamrancunata gloriaman shuntarcurmi lapan camashgancunatapis mushogman ticratsenga mana ushacagna cananpag. Tsaynog cananpag captinmi Tayta Diosnintsi camashgancuna ricag ricagla shuyarpaycan. Shuntarcamashpantsi lapan camashgancunata mushogman ticratsinanpag caycaptenga ama laquicushuntsu cay patsacho imanog nacarpis. 22Wachayta nacar wawan jucla yurinanta warmi munashgannogmi Tayta Diosnintsi camashgancunapis mushogman jucla ticratsishga cayta munaycan. 23Tsaynogmi nogantsipis Santu Espirituta chasquicushga car munaycantsi cay nacay patsapita Tayta Diosnintsi jucla shuntacamänantsita. Cay patsacho cawashpantsega manaragmi herenciata chasquintsiragtsu. Tayta Diosnintsipa naupanman chayarnami itsanga wamrancuna cashpantsi mushog cuerputa chasquicur imayyagpis cushishga cawashunpag. Gloriaman chayar chasquinantsipag cashganta musyarmi cay patsacho nacarpis cushishga shuyarpaycantsi. 26Cay patsacho cawashgantsiyag Tayta Diosta manacurpis manami shumaglaga camäpacuntsitsu pay munashgannog imata manacuytapis. Tsaynog captinmi Santu Espirituna Tayta Diosta shumag ruwacun yanapamänantsipag. 27Nogantsipag Santu Espíritu manacorga imaypis Tayta Dios munashgannogmi manacun. Yarpashgantsicunata Tayta Diosnintsi musyarmi Santu Espíritu nogantsipag manacushgancunatapis musyaycan. 28Tayta Diosnintsita cuyaptintsimi ima pasamaptintsipis mana cachaypa yanapaycämantsi Jesucristo jutsaynag cashgannog canantsipag. Tsaynog canantsipagmi manarag yuriptintsipis Tayta Diosnintsi acramashcantsi. 30Tsaynog acramashpantsimi Tayta Diosnintsi tantyatsimashcantsi Jesucristuta chasquicunantsipag. Jesucristuta chasquicuptintsimi jutsa rurashgantsicunata perdonamashcantsi. Perdonamashpantsimi gloriaman pushamäshun imayyagpis naupancho cawanantsipag. 31Tsaynog caycaptenga ¿imatanatag más munashun? Tayta Diosnintsi favornintsi caycarga naupanman pushamaptintsipis ¿pirag michanga? 32Nogantsi-raycu cruzcho wanunanpag cuyay tsurin Jesucristutapis cay patsaman cachaycämorga ¿manatsurag gloriamanpis pushamäshun? 33Tsaynog caycaptenga ¿pirag tsapata churapämäshun gloriaman mana chayanantsipag? ¿Tayta Diosnintsitsurag? Manami. Tayta Diosnintsega lapan jutsata rurashgantsipitami perdonamashcantsi. 34¿Jesucristutsurag tsapata churapämäshun gloriaman mana chayanantsipag? Manami. Jesucristoga salvamänantsipagmi cruzcho wanushga. Nircurmi cawarircamur Tayta Diospa derëcha cag naupanman aywarcur nogantsipa favornintsi parlaycan. 35Jesucristoga imaypis cuyamantsimi. Tsaymi mana cachamantsitsu nacaptintsipis, laquicuptintsipis, runacuna chiquimaptintsipis, yarganaptintsipis, röpantsi ushacaptinpis y runacuna wanutsiyta munamaptintsipis. 36Rey Davidpis nacaycunata pasarmi caynog nir escribergan: “Tayta Dios, gam munashgayquinog cawapäcuptëmi runacuna chiquimashpan imaypis wanutsipäcamayta munarcaycan. Pishtananpag destinashga uyshatanogmi nogacunatapis wanutsiyta munapäcaman.” 37Tsay escribiraycashgancho nishgannog wanutsiyta munamaptintsipis o nacaptintsipis Tayta Diosnintsi cuyapämashpantsimi imaypis yanapaycämantsi pay munashgannog cawanantsipag. 38Tayta Diosnintsi tsaynog cuyamantsi cawaptintsipis, wanuptintsipis, demoniucuna contrantsi sharcuptinpis. Ima pasamaptintsipis Tayta Diosnintsega imaypis cuyamantsimi. 39Pucutay janancho captintsipis, patsa rurincho captintsipis, maycho captintsipis Tayta Diosnintsi cuyapämashpantsi manami cachamantsitsu. Manami imapis pay camashgancunaga tsapangatsu pay cuyamashgantsita. Tsaynogpis cuyamashgantsita tantyatsimashcantsi Jesucristuta nogantsi-raycu cruzcho wanunanpag cachamushpanmi.